cyanic-selkie/wikianc huggingface dataset:
യാനം അട്ടിമറി
ബാഹ്യ ലിങ്കുകൾ
വർഗ്ഗം:ഇന്ത്യയിലെ ലഹളകൾ വർഗ്ഗം:നെഹ്രു ഭരണം
പനിമതിമുഖീ ബാലേ
സ്വാതിതിരുനാൾ രചിച്ച് ആഹരി രാഗത്തിൽ ചിട്ടപ്പെടുത്തിയ ഒരു കീർത്തനമാണു 'പനിമതിമുഖീ ബാലേ'.
വരികൾ
മനസ്സി ദുഃസ്സഹമയ്യോ മദന കദനമെന്തു മദിരാക്ഷീ ഞാൻ ചെയ്യാവൂ
പനിമതിമുഖീ ബാലേ പത്മനാഭനിന്നെന്നിൽ കനിവില്ലായ്കയാൽ കാമൻ പാരം എയ്യുന്നു
ലോകവാസികൾക്കെല്ലാം ലോഭനീയനാമിന്ദു ശോകമെനിക്കു മാത്രം സുമുഖീ തരുന്നതെന്തു? ഏകാന്തത്തിൽ എന്നോടു സാകം ചെയ്ത ലീലകൾ ആകവെ മമ കാന്തൻ ആശു ബത മറന്നോ?
അവലംബം
വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:ആഹിരി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ശൃംഗാരരസപ്രധാനമായ കർണ്ണാടകസംഗീതകൃതികൾ
സോജിലാ ചുരം
സോജിലാ ചുരം സ്ഥിതി ചെയ്യുന്നത് 3528 മീറ്റർ ഉയരത്തിലാണ്. ഈ ചുരത്തിലൂടെയാണ് ശ്രീനഗർ- ലേഹ് ദേശീയ പാത 1 കടന്നുപോകുന്നത്. ഈ ദേശീയ പാത കാശ്മീരിനേയും ലഡാക്കിനേയും ബന്ധിപ്പിക്കുന്നു. ശ്രീനഗറിൽ നിന്ന് ഏതാണ്ട് 110 കി മീ ദൂരെയാണ് ഈ സ്ഥലം.
പരാമിതി
ശാസ്ത്രത്തിൽ, ഏതെങ്കിലും വ്യൂഹങ്ങളുടെയോ(en:Systems) ഗണിതഫലനങ്ങളുടെയോ(mathematical function) ചില ആപേക്ഷണീയമായ സ്ഥിതസവിശേഷതകൾ നിർണയിക്കുന്ന പരിമാണങ്ങളെയാണ് പരാമിതികൾ (parameters) എന്നുപറയുന്നത്.
സാധാരണയായി θ കൊണ്ട് പ്രതിനിധീകരിക്കുന്നു. മറ്റു പ്രതീകങ്ങൾ ഉപയോഗിക്കുമ്പോൾ പ്രത്യേക അർത്ഥങ്ങൾ ഉണ്ടാകാം. ഒരു മണ്ഡലത്തിലുടനീളമുളള എതെങ്കിലും ഫലനത്തിന്റെ മൂല്യം കണ്ടുപിടിക്കുമ്പോഴും നിശ്ചിത സമയാന്തരാളത്തിൽ ഉളള ഒരു വ്യൂഹത്തിന്റെ പ്രതികരണം നിർണയിക്കുമ്പോഴും പരാമിതികളെ സ്ഥിതമാക്കി നിർത്തിക്കൊണ്ട് സ്വതന്ത്രചരങ്ങളെ മോഡുലനം ചെയ്യിക്കുന്നു. വ്യത്യസ്തങ്ങളായ പരാമിതികൾ ഉപയോഗിച്ച് ഇവയെ പിന്നെയും മൂല്യനിർണയം ചെയ്യാവുന്നതാണ്. അങ്ങനെ വ്യത്യസ്ത സ്വഭാവത്തിലുളള വിവിധ ഫലനങ്ങളും വ്യൂഹങ്ങളും കണ്ടെത്താം.
ഒരു ചരത്തിനും(variable) അചരത്തിനും(constant) ഇടയ്ക്കുളള സ്ഥാനമാണ് ഒരു പരാമിതിക്കുളളത്.
ഉദാഹരണം
നിങ്ങളും ഒരു സുഹൃത്തും ഇതേ മുതലാളിക്കുകീഴിൽ ഒരേ പോലെ മണിക്കൂറൂകൾ ജോലിചെയ്ത് ഒരേ പോലെ പണമുണ്ടാക്കുന്നു എന്നു കരുതുക, അപ്പോൾ മേൽസൂത്രവാക്യം ഇപ്രകാരമാകും:
വർഗ്ഗം:അളവുകൾ
വിമല ഡാംഗ്
അറിയപ്പെടുന്നത് ഒരു ഇന്ത്യൻ സാമൂഹിക പ്രവർത്തകയാണ് വിമല ഡാംഗ് (Vimla Dang (1926–2009)). കമ്മ്യൂണിസ്റ്റ് പാർട്ടി ഓഫ് ഇന്ത്യ നേതാവും വെസ്റ്റ് അമൃത്സർ മണ്ഡലത്തെ പ്രതിനിധീകരിച്ച് പഞ്ചാബ് നിയമസഭയിൽ അംഗവുമായിരുന്നു. പഞ്ചാബ് ഇസ്ത്രി സാബ, പഞ്ചാബ് ഇസ്ത്രി സാബ റിലീഫ് ട്രസ്റ്റ് എന്നീ സംഘടനകളുടെ സഹസ്ഥാപകയാണ്  വിമല ഡാംഗ്. ഈ രണ്ടു സംഘടനകളും1970 കളിലും 80കളിലും നടന്ന പഞ്ചാബ് സായുധകലാപത്തിൽ ജീവിതം നഷ്ടപ്പെട്ടവരുടെ കുട്ടികൾക്കുവേണ്ടിയുള്ള വിദ്യാഭ്യാസം നൽകുന്നതിനായാണ് പ്രവർത്തിക്കുന്നത്. 1991 ൽ വിമല ഡാംഗിനെ ഭാരത സർക്കാർ പത്മശ്രീ നൽകി ആദരിച്ചിരുന്നു.
അവലംബം
വർഗ്ഗം:1926-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ വർഗ്ഗം:പഞ്ചാബ് (ബ്രിട്ടീഷ് ഇന്ത്യ) നിന്നും ഉള്ള സ്വാതന്ത്ര്യസമര പ്രവർത്തകർ
ഒഗോജ
നൈജീരിയയിലെ മുപ്പത്തിയാറു സംസ്ഥാനങ്ങളിൽ ഒന്നായ ക്രോസ് റിവർ സംസ്ഥാനത്തിലെ  ഒരു ജില്ലയാണ്(ലോകൽ ഗവണ്മെൻറ് ഏരിയ)  ഒഗോജ. കേരള ബ്ലാസ്റ്റേഴ്സിന്റെ ഇപ്പോഴത്തെ കാപ്റ്റൻ ഒഗ്ബഛെ ഇവിടുത്തുകാരനാണ്. എ 4 ഹൈവേക്കു സമീപം സ്ഥിതിചെയ്യുന്ന  ഒഗൊജ പട്ടണമാണ് ( 6.65472°N, 8.7975°W) ജില്ലയുടെ  ആസ്ഥാനം. അതിന്റെ വിസ്തീർണ്ണം 972 ചതുരശ്ര കിലോമീറ്ററും 2006 ലെ സെൻസസ് പ്രകാരം  ജനസംഖ്യ171,901-ഉം ആണ്. ഒഗോജാ റോമൻ കത്തോലിക്കാ രൂപതയുടെ അധീനതയിലാണ് ഇവിടത്തെ സെന്റ് ബെനഡിക്റ്റ് കത്തീഡ്രൽ. പ്രദേശത്തിന്റെ പോസ്റ്റൽ കോഡ് 550 ആണ്. . ഒഗോജയെ ഭരണസൗകര്യാർഥം പത്തു വാർഡുകളായി വിഭജിച്ചിരിക്കുന്നു.
കൊളോണിയൽ അധിനിവേശത്തിനു മുൻപുതന്നെ  ഈ നഗരം ഒരു പ്രവിശ്യയായി നിലനിന്നിരുന്നു എന്നാണ് അനുമാനം. ഇഷിബോറി ഗ്രാമത്തിൽ, ഐഗോളി എന്ന ചെറുപട്ടണത്തെ കേന്ദ്രമാക്കി  ഉഹ്മൂരിയ, ഇകപ്താങ്, ഇക്കജോർ, ഇഷിനീമ, ഇകാരികു, ഇമെരാകോർം എന്നിങ്ങനെ വ്യത്യസ്ത ആദിവാസിസമൂഹങ്ങൾ പാർക്കുന്നു. പ്രധാന ഗോത്രങ്ങളിലൊന്നായ എം‌ബ്യൂബിലും  ഒഡാജി, അഡാഗം, എകുംതക്, ഇഡും, ഒജെറിം, എഗ്ബെ, എൻ‌കിം, ഒഗ്‌ബെറിയ ഒഗാംഗ്, ഒഗ്‌ബെറിയ ഒച്ചോറോ, ഒബോസോ, ബെൻ‌ക്പെ, എഡിഡ്, ബൻസാൻ, അരഗ്‌ബാൻ എന്നീ ഗോത്രങ്ങളും  വിവിധ പ്രാന്തങ്ങളിലായി വാസമുറപ്പിച്ചിട്ടുണ്ട്. എകാജുക്     ഒന്നും രണ്ടും വാർഡുകളിലായി      ഗ്രാമസമൂഹങ്ങളായ ന്വാങ്, എക്പോഗ്രിന്യ. എഷം,എഗ്ബോംഗ്,ന്നാംഗ്, എവിനിംബ, ബനസാര എന്നിവ ഉൾപെടുന്നു. കൃഷിയാണ് ഉപജീവനമാർഗം. മുഖ്യമായും കസവ(മരച്ചീനി), ചേന, എണ്ണപ്പന  തുടങ്ങിയവയാണ് കൃഷി ചെയ്യപ്പെടുന്നത്.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:നൈജീരിയയിലെ നഗരങ്ങൾ
സന്താര
സാഹിത്യകലകളിൽ
ശ്രാവണബലഗോളയിലെ ജൈനാശ്രമത്തിൽ ഒരു ഭിക്ഷുണി ഈ വിധം ഭൗതികതയിൽ നിന്ന് വിടവാങ്ങാൻ ശരീരത്തെ പാകപ്പെടുത്തിയ പ്രക്രിയ ഹൃദയസ്പൃക്കായി പ്രസിദ്ധ ബ്രിട്ടീഷ് എഴുത്തുകാരൻ വില്യം ഡാൽറിംപിൾ 'Nine Lives: In Search of Modern India' എന്ന കൃതിയിൽ പ്രതിപാദിച്ചിട്ടുണ്ട്. ആനന്ദ് ഗാന്ധി സംവിധാനം ചെയ്ത് 2012ൽ പുറത്തിറങ്ങിയ 'ഷിപ്പ് ഓഫ് തെസ്യുസ്' (Ship of Theseus) എന്ന ചലച്ചിത്രത്തിൽ സന്താറയുടെ യുക്തി - അയുക്തികളെപ്പറ്റി ചർച്ച ചെയ്യുന്നുണ്ട്.
കോടതി വിധികൾ
വർഷം തോറും സന്താര അനുഷ്ഠിച്ച് 200 ഓളം പേരെങ്കിലും മരിക്കുന്നുണ്ടെന്ന കണ്ടെത്തലിനെ തുടർന്ന് രാജസ്ഥാൻ ഹൈക്കോടതി സന്താര നിരോധിച്ചു. സന്താര അനുഷ്ഠിക്കുന്നവർക്കെതിരെ ആത്മഹത്യാ കുറ്റത്തിന് കേസ് രജിസ്റ്റർ ചെയ്ത് അന്വേഷണം നടത്തണമെന്ന് 2015 ഓഗസ്റ്റ് 10 ന് രാജസ്ഥാൻ ഹൈക്കോടതി ഉത്തരവിട്ടിരുന്നു. ആത്മഹത്യയ്ക്കു തുല്യമായ കുറ്റമായി ഇതു പരിഗണിക്കുമെന്നും ഐപിസി 306, 309 വകുപ്പുകൾ പ്രകാരം ശിക്ഷിക്കപ്പെടുമെന്നും ഉത്തരവിൽ വ്യക്തമാക്കിയിരുന്നു. ഇത് വിവാദമാവുകയും പിന്നീട് മതാചാരം അനുഷ്ഠിക്കുന്നത് വ്യക്തി സ്വാതന്ത്ര്യമാണെന്നു ചൂണ്ടിക്കാട്ടി സുപ്രീംകോടതി 2015 ഓഗസ്റ്റ് 31ന്ഈ ഉത്തരവ് സ്‌റ്റേചെയ്യുകയും ചെയ്തു.
പുറം കണ്ണികൾ
വർഗ്ഗം:ജൈനമതം വർഗ്ഗം:ജൈനമതാചാരങ്ങൾ വർഗ്ഗം:ആത്മഹത്യ
വീ ഗാർഡ് ഇൻഡ‌സ്‌ട്രീസ്
ഇന്ത്യയിലെ വൈദ്യുത ഉപകരണനിർമ്മാണരംഗത്തുള്ള ഒരു വലിയ കമ്പനിയാണ് വീ ഗാർഡ് ഇൻഡ‌സ്‌ട്രീസ് (V-Guard Industries). 1977 -ൽ ഒരു ചെറിയ സ്റ്റബിലൈസർ നിർമ്മാണ യൂണിറ്റായി കൊച്ചൗസേഫ് ചിറ്റിലപ്പിള്ളി തുടങ്ങിയ ഈ സ്ഥാപനം ഇന്ന് വോൾട്ടേജ് സ്റ്റബിലൈസർ, വൈദ്യുത കേബിളുകൾ, വൈദ്യുത പമ്പുകൾ, വൈദ്യുത മോട്ടോറുകൾ, വാട്ടർ ഹീറ്ററുകൾ, സൗരോർജ്ജ വാട്ടർ ഹീറ്ററുകൾ, വൈദ്യുത പങ്കകൾ, യു.പി.എസ്. എന്നിവ നിർമ്മിക്കുന്നു.
പുരുഷന്മാർക്കും സ്ത്രീകൾക്കും കുട്ടികൾക്കുമായി അടിവസ്ത്രങ്ങൾ നിർമ്മിക്കുന്ന ഇന്ത്യൻ നിർമ്മാതാക്കളായ വി സ്റ്റാർ ക്രിയേഷൻസ്, ദക്ഷിണേന്ത്യയിലെ അമ്യൂസ്‌മെന്റ് പാർക്കുകളുടെ ശൃംഖലയായ വണ്ടർല തുടങ്ങിയ അനുബന്ധ സ്ഥാപനങ്ങളായി കൊച്ചൗസേഫ് ചിറ്റിലപ്പിള്ളി സ്ഥാപിച്ചു.
ചരിത്രം
വൈവിധ്യമാർന്ന ഉൽപ്പന്ന ഓഫറുകളുള്ള ഒരു ഉപഭോക്തൃ ഉൽപ്പന്ന കമ്പനിയാണ് വി-ഗാർഡ്. കേരളത്തിലെ കൊച്ചി നഗരത്തിന്റെ ആസ്ഥാനമായ കമ്പനിക്ക് 2019 മാർച്ച് വരെ ഇന്ത്യയിലുടനീളം 500 ലധികം വിതരണക്കാരും 40,000 റീട്ടെയിലർമാരും 31 ബ്രാഞ്ചുകളും ഉണ്ട്. 2008 മുതൽ എൻ‌എസ്‌ഇ, ബി‌എസ്‌ഇ എന്നിവയിൽ ഇത് ലിസ്റ്റുചെയ്തിട്ടുണ്ട്. കാലക്രമേണ വി-ഗാർഡ് ആഭ്യന്തര, വ്യാവസായിക, കാർഷിക ഇലക്‌ട്രോണിക് വസ്തുക്കൾ, വീട്ടുപകരണങ്ങൾ എന്നീ വിഭാഗത്തിലേക്ക് ഉത്പ്പന്നങ്ങൾ വിറ്റു. മൊത്തം കമ്പനിയുടെ വരുമാനം Rs. 2016–17ൽ 2150 കോടി രൂപ ആണ്.
അവലംബം
വർഗ്ഗം:കേരളത്തിലെ കമ്പനികൾ വർഗ്ഗം:ഇന്ത്യൻ ബ്രാൻഡുകൾ വർഗ്ഗം:കൊച്ചി ആസ്ഥാനമായുള്ള കമ്പനികൾ
മഡെ സ്നാന
കർണാടകത്തിലെ ക്ഷേത്രങ്ങളിൽ ബ്രാഹ്മണർ ഭക്ഷണം കഴിച്ച ഇലയിൽ കീഴ്ജാതിക്കാർ ഉരുളുന്ന അനാചാരമാണ് മഡെ മഡെ സ്നാന അഥവാ മഡെ സ്നാന.ത്വക് രോഗങ്ങൾ ഭേദമാകുമെന്ന വിശ്വാസത്തിന്റെ പേരിലാണ് ബ്രാഹ്മണരുടെ എച്ചിലിലയിൽ ദളിതരടക്കമുള്ള പിന്നോക്കജാതിക്കാർ  ഉരുളുന്നത്. കുക്കേ സുബ്രഹ്മണ്യ, ഉഡുപ്പി ശ്രീകൃഷ്ണ ക്ഷേത്രമുൾപ്പെടെ കർണാടകത്തിലെ വിവിധ ക്ഷേത്രങ്ങളിൽ മഡെ സ്നാനയും പന്തി ഭോജനവും ആചരിച്ചു വരുന്നു. ക്ഷേത്രങ്ങളിൽ ഉയർന്നജാതിക്കാർക്കും കീഴ്ജാതിക്കാർക്കും വ്യത്യസ്ത പന്തിയിൽ ഭക്ഷണം വിളമ്പുന്ന പന്തി ഭോജനം കർണാടകത്തിലെ ഇരുനൂറ്റി അമ്പതോളം ക്ഷേത്രങ്ങളിൽ നടക്കുന്ന ആചാരമാണ്. ദക്ഷിണ കർണാടകത്തിലെ സുള്യ താലൂക്കിലെ സുബ്രഹ്മണ്യ ക്ഷേത്രത്തിൽ 500 വർഷമായി തുടരുന്ന ആചാരമാണിത്. ബ്രാഹ്മണന്റെ എച്ചിലിലയിൽ നീന്തിയാൽ സർവരോഗങ്ങളും ശമിക്കും എന്നതാണ് ഈ ആചാരത്തിനടിസ്ഥാനം. ആദ്യകാലങ്ങളിൽ ഇതുമൂലം ചർമരോഗങ്ങൾ മാറുമെന്നും മോക്ഷം ലഭിക്കുമെന്നുമായിരുന്നു വിശ്വാസം എന്നാൽ പിന്നീട് ഇത് കുഷ്ഠം മാത്രമല്ല, ശ്വാസം മുട്ടൽ, കാൻസർ, ഹൃദ്രോഗം തുടങ്ങി എല്ലാ രോഗങ്ങളും ശമിക്കും എന്ന രീതിയിലായി പ്രചാരങ്ങൾ.
ചടങ്ങ്
ചതുർഥി, പഞ്ചമി, ഷഷ്‌ഠി ദിവസങ്ങളിലാണ് ഈ ചടങ്ങ്‌ നടക്കുന്നത്. ഉച്ചയ്‌ക്കു രണ്ട് മണിയോടെ ബ്രാഹ്‌മണ കുടുംബങ്ങൾ കൂട്ടമായി ക്ഷേത്രത്തിനകത്തു കയറി വാതിലടച്ച് ഇലയിട്ടു സദ്യയുണ്ണുന്നു. ഈ സദ്യ കഴിഞ്ഞ് ബ്രാഹ്മണർ കൈകഴുകിക്കഴിയുമ്പോൾ പുറത്തു കാത്തു നിൽക്കുന്ന ഭക്തർ കൂട്ടമായി ക്ഷേത്രത്തിനകത്തേക്ക്‌ ഓടിക്കയറുന്നു. ഇവർ ഭക്‌തിയോടെ ബ്രാഹ്മണരുടെ എച്ചിലിലകൾക്കു മുകളിൽ കിടന്ന്‌ ശയനപ്രദക്ഷിണം നടത്തുന്നു.
ഐതിഹ്യം
കുമാരധാര നദിയുടെ തീരത്തായാണ് സുബ്രഹ്മണ്യ ക്ഷേത്രം സ്ഥിതിചെയ്യുന്നത്. കുമാരധാര നദി സൃഷ്ടിക്കപ്പെട്ടതുതന്നെ താരകാസുരനെ വധിച്ച ഗണപതിയുടെ ആയുധം കഴുകാനാണെന്നാണ് പുരാവൃത്തം. കുമാരപർവതത്തിൽ ആരംഭിക്കുന്ന നദിയാണിത്. ഈ കുമാരപർവതത്തിൽ സന്യാസിമാരുടെ ഹോമം നടന്നിരുന്നതിനാൽ ഹോമത്തിൽ നിന്നും ഒഴുകി വന്നിരുന്ന ദ്രവ്യങ്ങളാൽ നദി പുണ്യനദിയായി മാറി. അങ്ങനെ ഔഷധ മൂല്യമുള്ള നദിയിൽ കുളിച്ചാൽ രോഗശമനം ഉണ്ടാകുമെന്നതാണ് ഇതിലെ യഥാർഥ മിത്ത്.
പിന്നീട് ദ്വാപരയുഗത്തിലെ കൃഷ്ണനുമായി ബന്ധപ്പെടുത്തി ഈ ഐതിഹ്യം വികസിക്കുന്നു. കൃഷ്ണന്റെ മകനായ സാംബൻ ഒരിക്കൽ ഒരു കാട്ടുസ്ത്രീയെ ആക്രമിച്ചതിലൂടെ മഹർഷിമാർ അദ്ദേഹത്തിന്റെ രൂപം വികൃതമാകാൻ കുഷ്ഠരോഗം ബാധിക്കട്ടെയെന്ന് ശപിച്ചു. സാംബന് കുഷ്ഠരോഗം പിടിപെട്ടത് നാരദമഹർഷിക്ക് സഹിക്കാനായില്ല. അതിനാൽ സാബനോട് കുമാരധാര നദിയിൽ പോയി കുളിക്കാനും ശേഷം തീരത്തെ മണ്ണ് ശരീരത്തിൽ പുരട്ടി ബ്രാഹ്മണന്റെ എച്ചിലിലയിൽ കിടന്ന് ഉരുളാനും നിർദ്ദേശിച്ചു. ഇപ്രകാരം അനുഷ്ഠിച്ച സാംബന് തന്റെ പൂർവ്വ രൂപം തിരിച്ചു കിട്ടുകയും രോഗമുക്തി കൈവരിക്കുകയും ചെയ്തു.
പ്രതിഷേധങ്ങൾ
വിവിധ സംഘടനകൾ പ്രതിഷേധവുമായി രംഗത്ത് വന്നിട്ടുണ്ട്. അവർ ഹൈക്കോടതിയിൽ നൽകിയ  കേസിൽ മഡെ സ്നാനയ്ക്കു പകരം പൂജചെയ്ത ഇലയിൽ ഉരുളുന്ന യദേ സ്നാന നടത്താൻ അനുമതി നൽകണമെന്ന സർക്കാർ ആവശ്യം കോടതി അംഗീകരിച്ചു. എന്നാൽ, സുപ്രീംകോടതി വിധി സ്റ്റേചെയ്തതോടെ കുക്കേ സുബ്രഹ്മണ്യ, ഉഡുപ്പിക്ഷേത്രമുൾപ്പെടെ കർണാടകത്തിലെ വിവിധ ക്ഷേത്രങ്ങളിൽ വീണ്ടും മഡെ സ്നാന ആചരിച്ചു.
നിരോധനം
ശക്തമായ എതിർപ്പുകളെത്തുടർന്ന് കർണ്ണാടക സർക്കാർ ഈ ആചാരം നിരോധിച്ചു. എന്നാൽ ഭക്തർ ഹൈക്കോടതിയെ സമീപിക്കുകയും ഹൈക്കോടതി അതിന്മേൽ ക്ഷേത്രത്തിനുള്ളിൽനിന്നു നേരിട്ടുനൽകുന്ന പ്രസാദത്തിൽ ഭക്‌തർക്ക്‌ ഉരുളാൻ അവസരം നൽകുക എന്ന് നിർദ്ദേശം നൽകി. എന്നാൽ, ഇതിനെതിരെ ചില ഭക്‌തർ സുപ്രീം കോടതിയിൽ അപ്പീൽ നൽകുകയും 2012 ഡിസംബർ 12-നു ഹൈക്കോടതി വിധി സ്‌റ്റേ ചെയ്യുകയും സർക്കാർ തീരുമാനം തുടരാൻ സുപ്രീം കോടതി നിർദ്ദേശിക്കുകയും ചെയ്തു.
അവലംബം
വർഗ്ഗം:ഭാരതത്തിലെ അനാചാരങ്ങൾ വർഗ്ഗം:കർണാടക
നെല്ല്
ഭൂമദ്ധ്യരേഖയോട് അടുത്തുള്ള ഏഷ്യയിലേയും ആഫ്രിക്കയിലേയും ഭാഗങ്ങളാണ് നെല്ല് പ്രകൃത്യാ കാണപ്പെടുന്ന സ്ഥലങ്ങൾ. മനുഷ്യരാശിയുടെ ഭക്ഷണത്തിന്റെ അഞ്ചിൽ ഒന്ന് കലോറി ലഭിക്കുന്നത് നെല്ല് കുത്തിയ അരിയുടെ ഭക്ഷണത്തിൽ നിന്നാണ്. .
ശാസ്ത്രീയ നാമം - ഒറൈസ സറ്റൈവ (ഏഷ്യൻ നെല്ല്). . കേരളീയരുടെ പ്രധാന ആഹാരമായ ചോറ് നെല്ല് കുത്തിയുണ്ടാക്കുന്ന അരി കൊണ്ടാണ് പാകം ചെയ്യുന്നത്.
നല്ല മഴ ലഭിക്കുന്ന, കുറഞ്ഞ വേതന നിരക്കുള്ള രാജ്യങ്ങളാണ് നെൽകൃഷിക്ക് അനുയോജ്യം - നെൽകൃഷി വളരെയധികം അദ്ധ്വാനം വേണ്ടുന്ന ഒരു കൃഷിയാണ്. മലഞ്ചരിവുകൾ അടക്കമുള്ള മിക്കവാറും എല്ലാ ഭൂപ്രദേശങ്ങളിലും നെല്ല് കൃഷി ചെയ്യാം. തെക്കേ, തെക്കു കിഴക്കേ ഏഷ്യയിലും ആഫ്രിക്കയുടെ മദ്ധ്യഭാഗങ്ങളിലും ആണ് നെല്ലിന്റെ ഉത്ഭവം എങ്കിലും നൂറ്റാണ്ടുകളോളം നടന്ന കച്ചവടവും കയറ്റുമതിയും നെല്ലിനെ പല സംസ്കാരങ്ങളിലും സാധാരണമാക്കി.
തരങ്ങൾ
കൃഷി ചെയ്യുന്ന അരി പോക്കേ കുടുംബത്തിലെ രണ്ട് സ്പീഷീസുകളാണ്: ഒറൈസ സറ്റേവയും (ഏഷ്യൻ) ഒറൈസ ഗ്ലാബെറിയേമയും (ആഫ്രിക്കൻ).
അഷ്ടാംഗഹൃദയത്തിലെ സൂത്രസ്ഥാനത്തിൽ പലതരം നെല്ലുകളെ പറ്റി പറയുന്നുണ്ട്.
കേരളത്തിൽ
thumb| നെൽകൃഷി കേരളത്തിൽ കൂടുതലായി ഉത്പാദിപ്പിക്കുന്ന ഒരു ധാന്യവിളയയ നെല്ല സമുദ്രനിരപ്പിൽ നിന്നും താഴെ സ്ഥിതിചെയ്യുന്ന കുട്ടനാട് മുതൽ സ്മുദ്രനിരപ്പിൽ നിന്നും 1000 - 1500 മീറ്റർ ഉയരമുള്ള ഇടുക്കി ജില്ലയിലെ വട്ടവടയിൽ വരെ കൃഷിചെയ്യുന്നു. പ്രതിവർഷം 125 മുതൽ 150 സെന്റീമീറ്റർ വരെ മഴയും 20 ഡിഗ്രി മുതൽ 27 ഡിഗ്രി സെന്റീഗ്രേഡ് വരെ താപനില വരെ ഈ കൃഷിക്ക് അനുജോജ്യമാണ്‌. thumb|250px|right|പൂത്തുനിൽക്കുന്ന നെൽച്ചെടിഎല്ലാവർഷവും കന്നിമാസത്തിലെ മകം നക്ഷത്രം നെല്ലിന്റെ പിറന്നാളായിട്ടാണ് കേരളത്തിലെ കർഷകർ ആചരിച്ചുവരുന്നത്.
വിരിപ്പ്
കേരളത്തിലെ പരമ്പരാഗത നെൽകൃഷിയിലെ മൂന്ന് കൃഷിവേളകളിലൊന്നാണ്‌ വിരിപ്പ്.കാലവർഷം തുടങ്ങുന്നതിനുമുൻപ് മേടമാസത്തിൽ ആരംഭിക്കുന്ന വിരിപ്പ് കൃഷി ചിങ്ങം-കന്നിയോടെ കൊയ്യുന്നു. മറ്റു രണ്ട് കൃഷിവേളകൾ മുണ്ടകനും ആഴം കൂടിയ പാടങ്ങളിൽ ചെയ്യുന്ന പുഞ്ചയുമാണ്‌. ഇരുപ്പൂ പാടങ്ങളിൽ ഒന്നാം വിളയായാണ്‌ വിരിപ്പ് ഇറക്കുന്നത്. വിരിപ്പിനു കൂടുതലും വിതക്കുകയാന്‌ പതിവെങ്കിലും ചിലയിടങ്ങളിൽ ഞാറു പറിച്ചു നടലും പതിവുണ്ട്. വിരിപ്പുകൊയ്ത്തിനെ കന്നിക്കൊയ്ത്ത് എന്നു പറയാറുണ്ട്. ഇക്കാരണത്തല് വിരിപ്പൂകൃഷിയെ കന്നികൃഷി അഥവാ കന്നിപ്പൂവ് എന്നും പറയുന്നു.
മുണ്ടകൻ
രണ്ടാമത്തെ വിളവായി ഇറക്കുന്നതാണ്‌ മുണ്ടകൻ പൂവ്/പൂല്. ആദ്യത്തേത് വിരിപ്പ്കൃഷി. ചിങ്ങം-കന്നിയോടെ തുടങ്ങി ധനു-മകരത്തോടെ അവസാനിക്കുന്നു. മുണ്ടകൻ കൊയ്ത്ത്, മകരക്കൊയ്ത്ത് എന്നാണ്‌ മുണ്ടകൻ അറിയപ്പെടുന്നത്. വിരിപ്പൂകൃഷിയേക്കാൾ ഒരുപാട് ശ്രദ്ധയോടെയും പരിഗണനയോടെയും ചെയ്യുന്ന കൃഷിയാണ്‌ മുണ്ടകൻ. വിതക്കുന്നതിനേക്കാൾ കൂടുതൽ വിളവ് പറിച്ചു നടുമ്പോൾ ലഭിക്കുമെന്നതിനാൽ മുണ്ടകനാണ് വിരിപ്പിനെ അപേക്ഷിച്ച് കൂടുതൽ വിളവ് ലഭിക്കുന്നത്.
പുഞ്ച
ആഴം കൂടിയ കുണ്ടുപാടങ്ങളിലും കായൽനിലങ്ങളില്ലുമാണ് പുഞ്ചകൃഷിചെയ്യുന്നത്. വെള്ളത്തിൻറെ നിലയനുസരിച്ച് വൃശ്ചികമാസത്തിലോ ധനുവിലോ മകരത്തിലോ പുഞ്ചകൃഷി ആരംഭിക്ക്കുന്നു. . പുഞ്ച കൃഷി ചെയ്യുന്ന കുണ്ടുപാടങ്ങളിലും കായൽ നിലങ്ങളിലും ജൈവാംശത്തിന്റെ അളവ് കൂടുതലായതിനാൽ പുഞ്ചക്ക് വിളവ് കൂടുതലയിരിക്കും. കേരളത്തിലെ കുട്ടനാടൻ പ്രദേശങ്ങൾ പുഞ്ചകൃഷിക്ക് പേരുകേട്ടതാണ്.
കൃഷിരീതി
thumb|220px|ഒരു നെൽച്ചെടി
വളർച്ചയുടെ സമയത്ത് ധാരാളം വെള്ളം ആവശ്യമുള്ള ഒരു ചെടിയാണ് നെൽച്ചെടി. കേരളത്തിൽ മഴ ധാരാളം കിട്ടുകയും പെയ്യുന്ന മഴവെള്ളം പാടങ്ങളിൽത്തന്നെ കെട്ടിനിർത്തി ഉപയോഗിക്കുകയും ചെയ്യേണ്ടിവരുന്ന സ്ഥലങ്ങളിൽ "വിരപ്പ്", "മുണ്ടകൻ", "പുഞ്ച" എന്നിങ്ങനെ കൃഷിചെയ്യുന്ന കാലയളവ് അനുസരിച്ച് പൊതുവേ മൂന്ന് തരം കൃഷി സമ്പ്രദായങ്ങൾ ആണ് അവലംബിച്ചുവരുന്നത്. ഇവക്കെല്ലാം സമയാസമയങ്ങളിൽ വേണ്ടത്ര ജലലഭ്യത ഉറപ്പു വരുത്തേണ്ടതുണ്ട്. കൊല്ലത്തിൽ കൂടുതൽകാലം വെള്ളം കെട്ടിക്കിടക്കുന്ന കുട്ടനാടൻ നിലങ്ങൾ, തൃശ്ശൂരിലെ കോൾപ്പാടങ്ങൾ എന്നിവിടങ്ങളിലെ കൃഷിരീതികൾ മേല്പറഞ്ഞവയിൽ നിന്നു വ്യത്യസ്തമാണ്. right|thumb|220px|ഞാറു നടൽ നേരിട്ട് വിത്തു വിതച്ച് വിളവാകുമ്പോൾ കൊയ്തെടുക്കുന്ന രീതിയും, നേരത്തെ തയ്യാറാക്കുന്ന ഞാറ് (ഇരുപത് - ഇരുപത്തഞ്ച് ദിവസത്തോളം പ്രായമുള്ള നെൽച്ചെടികൾ) കാലിവളവും പച്ചിലവളവും ധാരാളം ചേർത്ത് വെള്ളം കയറ്റിനിർത്തി പൂട്ടിയൊരുക്കിയ വയലുകളിലേക്ക് പറിച്ചുനട്ട് വളർത്തിയെടുക്കുന്ന രീതിയും നിലവിലുണ്ട്. രണ്ട് രീതികളിലും നിലത്തിന്റെ നിരപ്പ് ഒരുപോലെയാക്കി നിർത്തി എല്ലാ സ്ഥലത്തും ഒരേയളവിൽ വെള്ളം കിട്ടുമെന്നുറപ്പാക്കേണ്ടതുണ്ട്. നിലം തയ്യാറാക്കാൻ ഉഴവുമാടുകളെക്കൊണ്ട് വലിപ്പിക്കുന്ന കലപ്പകളും ആധുനികയന്ത്രങ്ങളായ ട്രാക്ടറുകളും ഉപയോഗിക്കുന്നു. നെൽച്ചെടികളോടൊപ്പം വളർന്നുപൊങ്ങുന്ന കളകളെ വളരെ നേരത്തെ തന്നെ പറിച്ചുമാറ്റുന്നതും ശ്രമകരമായ ഒരു ജോലിയാണ്. വളർച്ചയുടെ വിവിധഘട്ടങ്ങളിൽ വിവിധ രാസവളങ്ങളും നെൽച്ചെടികൾക്കു നൽകാറുണ്ട്. കീടങ്ങളും കിളികളും കരണ്ടുതീനികളുമടക്കം ഒരു വലിയ നിര ജന്തുക്കൾ നെൽച്ചെടികളുടെ വളർച്ചയെ വിവിധദശകളിൽ ബാധിക്കാറുണ്ട്. വിളഞ്ഞ നെൽക്കതിരുകൾ കൊയ്തെടുത്ത് കറ്റകളാക്കി കെട്ടി മെതിസ്ഥലങ്ങളിലെത്തിക്കുന്നു. അവിടെവച്ച് കറ്റകൾ മെതിച്ച് നെല്ല് വേർതിരിച്ചെടുക്കുന്നു. ഈ ജോലികൾ ധാരാളം മനുഷ്യാധ്വാനം വേണ്ടിവരുന്നവയാണ്. ഈ രംഗങ്ങളിലും ഇപ്പോൾ യന്ത്രങ്ങൾ എത്താൻ തുടങ്ങിയിട്ടുണ്ട്. ബാക്കി വരുന്ന വൈക്കോൽ ഒരു നല്ല കാലിത്തീറ്റയാണ്. ഇത് ഉണക്കി വർഷം മുഴുവൻ ലഭ്യമാകുന്ന രീതിയിൽ സൂക്ഷിച്ചുവക്കുന്നു. വൈക്കോൽ പുര മേയുവാനും ഉപയോഗിക്കുന്നു.
മോടൻകൃഷി
വിരിപ്പു കൃഷിക്കാലത്ത് മഴയെ മാത്രഎം ആശ്രയിച്ച് പറമ്പുകളിലോ ഞാലുകളിലോ തേമാലികളിലോ കുന്നിൻ ചരിവുകളിലോ നെൽകൃഷി ചെയ്യുന്ന പരമ്പരാഗതമായ രീതിയാണ് മോടൻകൃഷി. ഇതിനെ കരകൃഷി എന്നും പറയാറുണ്ട്.പ്രധാനമായും കുന്നിൻചെരുവുകളിലാണ് ഈ രീതി കണ്ടുവരുന്നത്. തെങ്ങുകൾക്കിടയിലും മോടൻ കൃഷി ചെയ്യാറുണ്ട്. വിത്ത് വിതക്കുകയാണ് പതിവ്. മേടമാസത്തിലെ ഭരണി ഞാറ്റുവേലയാണ് ഈ കൃഷിരീതിക്ക് ഉത്തമമായ സമയമായി കണക്കാക്കപ്പെടുന്നത്. ഇതിന്റെ വിത്ത് വിതച്ചാൽ കുറഞ്ഞ കാലം കൊണ്ട് വളർച്ചയെത്തും. ജലസേചനം നടത്താതെ വിളവെടുക്കാമെന്ന ഗുണം ഇതിനുണ്ട്. പക്ഷെ വിളവുമേനി കുറവാണ്. വിഷുവിനു ശേഷമുള്ള ആദ്യമഴയോടെ വിതക്കുകയും കർക്കിടകമാസത്തിൽ കൊയ്തെടുക്കുകയും ചെയ്തിരുന്നു. വരൾച്ചെയെ ചെറുക്കാൻ കഴിവുള്ള കട്ടമോടൻ, കറുത്ത മോടൻ, ചുവന്ന മോടൻ, സുവർണ്ണമോടൻ ഇന്നീ ഇനം വിത്തുകളാണ് ഈ കൃഷിക്ക് ഉപയോഗിക്കുന്നത്.
പള്ളിയാൽ
ചെരിവ് പ്രദേശങ്ങളിൽ ഭൂമി തട്ടുകളാക്കി നെൽക്കൃഷിചെയ്യുന്ന രീതിയെയാണ് പള്ളിയാൽ കൃഷി. കാലവർഷക്കാലത്ത് ഇത്തരം നിലങ്ങളിൽ കുന്നിൻചെരുവുകളിൽ നിന്നും ഒലിച്ചുവരുന്ന വെള്ളം കെട്ടിനിർത്തി വിരിപ്പുകൃഷിക്ക് എടുക്കുന്നു. നിലം ഉഴുത് വിത്ത് മുളപ്പിച്ച് വിതച്ചോ, ഞാറുപാകി പറച്ചുനട്ടോ ആണ് ഇവിടെ കൃഷിയിറക്കുക. അപൂർവ്വം ചിലയിടങ്ങളിൽ മൂപ്പ് കുറഞ്ഞ വിത്തുപയോഗിച്ച് ഇരുപ്പൂ കൃഷി നടത്താറുണ്ട്. കുളങ്ങളും മറ്റുമാണ് രണ്ടാം കൃഷിയിലെ പ്രധാന ജല സ്രോതസ്സ്. മട്ട ത്രിവേണി, കാർത്തിക, കാഞ്ചന, ജ്യോതി, അഹല്യ, ഹർഷ തുടങ്ങിയ പുതിയ ഇനം നെൽവിത്തുകളാണ് ഇത്തരം നിലങ്ങളിൽ ഇപ്പോൾ ഉപയോഗിക്കുന്നത്.
കരിങ്കൊറ
കോഴിക്കോട് ജില്ലയിൽ പ്രചാരത്തിലുള്ള ഒരു നെൽകൃഷി രീതിയാണ് കരിങ്കൊറ. നിള, കവുങ്ങിൻ പൂത്താല തുടങ്ങിയ നെല്ലിനങ്ങൾ ഈ കൃഷിക്ക് അനുയോജ്യമാണ്.
പൊക്കാളി
ഒരാളോളം പൊക്കത്തിൽ വളരുന്ന ലവണ പ്രതിരോധ ശേഷിയുള്ള ഒരിനം നെല്ലാണ് പൊക്കാളി. പൊക്കത്തിൽ ആളി നിൽക്കുന്നതുകൊണ്ടാണ് ഈ പേര് വന്നത്. ലവണാംശമുള്ള മണ്ണിലും വളരാനും വിളയാനും കഴിയുന്ന പൊക്കാളി നെല്ലിന് അമ്ലത ചെറുക്കുവാനും വെള്ളപ്പൊക്കവും വെള്ളക്കെട്ടും അതിജീവിക്കുവാനും കഴിവുണ്ട്.മഴക്കാലത്ത് വെള്ളത്തിൽ മൂടി കിടന്നാലും ഈ നെൽച്ചെടി ചീഞ്ഞു പോകില്ല. വെള്ളം വാർന്നു പോകുന്നതോടെ പഴയ കരുത്തോടെ ഉയർന്നു നിൽക്കും.തൃശ്ശൂർ ജില്ലയിലെയും മലപ്പുറം ജില്ലയിലേയും കോൾപ്പാടങ്ങളിൽ ഈ കൃഷി വ്യാപകമായി ചെയ്തു വന്നിരുന്നു.കണ്ണൂർ ജില്ലയിലെ ഓരു പ്രദേശങ്ങളായ വളപട്ടണം പുഴയുടെ തീരപ്രദേശങ്ങൾ, പഴയങ്ങാടി  പ്രദേശം,തുരുത്തി പ്രദേശങ്ങൾ എന്നിവിടങ്ങളിൽ ഈ കൃഷി ചെയ്തു വന്നിരുന്നു. എറണാകുളം ജില്ലയുടെ വൈപ്പിനെ ദ്വീപിന്റെ ചെറായി ഭാഗങ്ങളിൽ ഇന്നും പൊക്കാളി കൃഷി വ്യാപകമാണ്
ഈ ഇനം നെല്ലുപയോഗിച്ച് ചെയ്യുന്ന കൃഷി രീതിക്കും വിതയ്ക്കുന്ന വിത്തിനും കൃഷി നിലത്തിനും എല്ലാം പൊക്കാളി എന്നു തന്നെയാണ് പേര്.
കൈപ്പാട്
കടലിനോടോ പുഴയോടോ ചേർന്ന് കാണപ്പെടുന്ന ഉപ്പുവെള്ളം നിറഞ്ഞ ചതുപ്പുനിലം.കോൾനിലങ്ങൾ. ഇവിടെ നടക്കുന്ന കൃഷി. വടക്കൻ കേരളത്തിൽ ഉപ്പുവെള്ളം കയറുന്ന പ്രദേശങ്ങളിലെ പരമ്പരാഗത കൃഷിരീതിയാണ് കൈപ്പാട് കൃഷി. ശാസ്ത്രീയമായ കൃഷിരീതികളിലൂടെ ഇത്തരം മേഖലകളിലെ കാർഷിക പരീക്ഷണങ്ങൾ സംഘടിപ്പിക്കുകയും വിജയം വരിക്കുകയും ചെയ്തിട്ടുണ്ട്. . കേരളത്തിൽ പണ്ട് മുതൽക്കേ ഉള്ള കൈപ്പാട് നെൽകൃഷി വളരെ പ്രസിദ്ധമാണ്. .
കൂട്ടുമുണ്ടകൻ
ഒരേ കൃഷിയിടത്തിൽ തന്നെ മൂപ്പിനെ കാര്യത്തിൽ ഏറ്റക്കുറച്ചിലുകളുള്ള രണ്ട് വിത്തിനങ്ങൾ (മൂന്നും) ഒരേ സമയം കൃഷിയിറക്കി പാകമാകുന്നതനുസരിച്ച് പല ഘടങ്ങളിലായി വിളവെടുക്കുന്നതാണ് കൂട്ടമുണ്ടകൻ. വിരിപ്പിന്റേയും മുണ്ടകന്റേയും വിത്തിനങ്ങൾ ഒരു പ്രത്യേക അനുപാതത്തിൽ കൂട്ടിക്കലർത്തി വിരിപ്പുകൃഷിയുടെ തുടക്കത്തിൽ വിതയ്ക്കുന്ന കൃഷിരീതിയാണിത്. തീരപ്രദേശങ്ങളിലും അതിനോട് ചേർന്ന നിലങ്ങളും കാലവർഷക്കാലത്ത് വെള്ളത്തിൽ മുങ്ങുകയും വെള്ളക്കെട്ട് ഒഴുകിപ്പോകാനുള്ള സാധ്യത കുറവായതിനാൽ വിരിപ്പിന്റെ കൊയ്ത്ത് കാലത്തും മുണ്ടകൻ കൃഷി തുടങ്ങുന്ന കാലത്തും വെള്ളത്തിന്റെ നിയന്ത്രണം ക്രമീകരിക്കാനാകില്ല. ഇത്തരത്തിലുള്ള നിലങ്ങൾ കൊല്ലം, ആലപ്പുഴ, എർണാകുളം, തൃശ്ശൂർ, മലപ്പുറം, കണ്ണൂർ, കാസർക്കട് ജില്ലകളിൽ കാണാം. ഇത്തരം സാഹചര്യങ്ങളിലാണ് വിരിപ്പിന്റെ കൂടെ മുണ്ടകൻ വിത്ത് കൂടി വിതയ്ക്കുന്നത്.
മൂപ്പ് കുറഞ്ഞ വിത്ത് നേരത്തേ വിളയുകയും അത് വിളവെടുക്കുന്ന സമയത്ത് മൂപ്പ് കുറഞ്ഞതിനെ പാടത്ത് തന്നെ നിർത്തുകയും ചെയ്യുന്നു. പിന്നീട് അതും കൊയ്തെടുക്കും. ഒറ്റത്തവണയുടെ ചിലവിൽ കൂടുതൽ വിളവെടുക്കാമെന്നതും കൂടുതൽ വയ്ക്കോലു കിട്ടുമെന്നതും ഈ സമ്പ്രദായത്തിന്റെ പ്രത്യേകതകളാണ്. കൂലിച്ചെലവ് കുറവാണെങ്കിലും മറ്റുള്ള കൃഷിയെ അപേക്ഷിച്ച് കൂട്ടുമുണ്ടകന് ഉല്പാദനം രണ്ട് വിളയ്ക്കും കുറവായിരിക്കും.
പണ്ടുകാലത്ത് കൂട്ടുമുണ്ടകന് ഉപയോഗിച്ചിരുന്നത് കൂട്ടമോടൻ-ചേറ്റാടി, ചെങ്കയാമ-ചേറ്റാടി, തവളക്കണ്ണൻ-ചേറ്റാടി എന്നീ നാടൻ വിത്തിനങ്ങളാണ്. പട്ടാമ്പി കൃഷി വിജ്ഞാനകേന്ദ്രത്തിൽ വികസിപ്പിച്ചെടുത്ത സംയുക്ത-മകരം എന്നീ പുതിയ വിത്തിനങ്ങൾ ഉപയോഗിച്ച് ഇന്ന് കൃഷിചെയ്യുന്നുണ്ട്.
കരനെല്ല്
തെങ്ങിൻ തോപ്പുകളിലും മറ്റ് അനുയോജ്യമായ കരഭൂമികളിലും നടത്തിവരുന്ന നെൽ കൃഷിയെയാണ് കരനെൽകൃഷി അഥവ കരനെല്ല് എന്ന് വിളിക്കുന്നത്. തണലിൽ വളരുന്നതും വരൾച്ചയെ ചെറുക്കാൻ കഴിയുന്നതും മറ്റ് വൈവിധ്യ ഗുണവിശേഷമുള്ളതുമായ ധാരാളം നാടൻ ഇനം നെല്ലിനങ്ങൾ കൃഷിചെയ്തിരുന്നു. തെങ്ങിൻ തോപ്പുകളാൽ സമൃദമായ കേരളത്തിൽ ഈ കൃഷിക്ക് ഏറെ സാധ്യതയുണ്ടായിട്ടും പിൽക്കാലങ്ങളിൽ ഇത് അപ്രത്യക്ഷമായി. ആദിവാസി ഗോത്രങ്ങളും മറ്റും മലപ്രദേശങ്ങളിൽ അരിഭക്ഷണലഭ്യതയ്ക്കായി കരനെല്ല് കൃഷി ചെയ്തിരുന്നു.
പരമ്പരാഗതമായി പലയിനം നെൽവിത്തുകൾ പ്രചാരത്തിലുണ്ടായിരുന്നു. ഒറ്റപ്പെട്ടയിടങ്ങളിൽ കർഷകർ കൈമാറ്റം ചെയ്തിരുന്ന ഈ വിത്തിനങ്ങളെല്ലാം ഹരിതവിപ്ലവത്തിന്റെ തുടക്കത്തോടെ നാമാവശേഷമാവപ്പെട്ടു.
പട്ടാമ്പി നെല്ലു ഗവേഷണകേന്ദ്രം പുറത്തിറക്കിയ ചില കരനെൽ വിത്തിനങ്ങളാണ് പി.ടി.ബി 28 (കട്ടമോടൻ), പി.ടി.ബി 29 (കറുത്തമോടൻ), പി.ടി.ബി 30 (ചുവന്ന മോടൻ), സ്വർണ്ണപ്രഭ, വൈശാഖ് എന്നിവ. കൂടാതെ വയലിൽ കൃഷി ചെയ്യുന്ന ഐശ്വര്യ, ആതിര, മട്ടത്രിവേണി തുടങ്ങിയവയും കരകൃഷിക്ക് അനുയോജ്യമാണ്. പരമ്പരാഗത നെല്ലിനങ്ങളായ കറുത്തക്കുടുക്കൻ, ചൊമാല, കല്ലടിയാരൻ,ചുവന്ന തൊണ്ണൂറാൻ ,വെള്ളത്തൊണ്ണൂറാൻ, കറുത്ത ഞവര, പാൽക്കയമ, കുന്തിപ്പുല്ലൻ, ഓക്കക്കുഞ്ഞ്, ചോമ, വെളുത്ത പനംകുറവ, കറുത്ത പനംകുറവ എന്നിവയും കരകൃഷി ചെയ്തുവരുന്ന ഇനങ്ങളാണ്. വയലിനെ അപേക്ഷിച്ച് കരനെല്ലിന് വിളവ് താരതമ്യേന കുറവാണ്.
കൃഷിനിലങ്ങൾ
thumb|right|220px|നെൽവയൽ നെല്ല് കൃഷി ചെയ്യുന്ന സ്ഥലം നെൽവയൽ എന്നറിയപ്പെടുന്നു. പാടം എന്നും ചെറിയ നെൽവയലുകളെ കണ്ടം എന്നും പറയുന്നു.
കോൾനിലങ്ങൾ
സമുദ്ര നിരപ്പിൽ നിന്നും താഴെ കിടക്കുന്ന വയൽ പ്രദേശങ്ങളാണ് കോൾനിലങ്ങൾ. കേരളത്തിൽ ആലപ്പുഴ, തൃശ്ശൂർ, മലപ്പുറം ജില്ലകളിൽ ഇത്തരം പാട ശേഖരങ്ങളുണ്ട്. തൃശ്ശൂർ ജില്ലയിലെ തൃശൂർ, ചാവക്കാട്, മുകുന്ദപുരം താലൂക്കുകളിലും മലപ്പുറം ജില്ലയിലെ പൊന്നാനി താലൂക്കിലും ഉൾപ്പെടുന്ന; കോൾനിലം, കോൾപാടം എന്നീ പേരിൽ അറിയപ്പെടുന്ന പാടശേഖരം ഏതാണ്ട് പതിമൂവായിരത്തോളം ഹെക്റ്റർ പ്രദേശത്ത് വ്യാപിച്ചുകിടക്കുന്നു.
കോൾനിലങ്ങൾ കേരളത്തിന്റെ പ്രധാനപ്പെട്ട നെല്ലുല്പാദനമേഖലയാണ്. കിഴക്കൻ മലകളിൽ നിന്നും മഴവെള്ളത്തോടൊപ്പം ഒഴികു വരുന്ന ഫലഭൂയിഷ്ടമായ മണ്ണ് ഇവിടെ അടിഞ്ഞു കൂടുകയും കൃഷിക്ക് അനുയോജ്യമാവുകയും ചെയ്യുന്നു. സമുദ്രനിരപ്പിൽ നിന്നും 0.5 മീറ്റർ മുതൽ 1 മീറ്റർ വരെ താഴ്ന്നാണ് സ്ഥിതിചെയ്യുന്ന ഇവിടെ മഴക്കാലത്ത് വെള്ളം കെട്ടിക്കിടക്കുന്നു. സമ്പന്നമായ തണ്ണീർത്തട ജൈവവ്യവസ്ഥ (Wetland eco-system) കൂടിയായ ഇവ ഒട്ടനവധി ജനുസ്സുക്കളിലെ ശുദ്ധജലമത്സ്യങ്ങൾക്കും ചെമ്മീൻ, തവള, ഞവിണി, കക്ക, ഞണ്ട് എന്നിവക്കും പാമ്പ്, കീരി, നീർനായ് പോലുള്ള സസ്തനികൾക്കും സ്ഥിരവാസികളും ദേശാടനക്കാരുമായ നിരവധി പക്ഷികൾക്കും ആവാസകേന്ദ്രമാണ്.
മഴക്കാലത്തിനു ശേഷം പാടത്തെ വെള്ളം പുറത്തേക്ക് (ഉയർന്ന പ്രദേശത്തേക്ക്) പമ്പ് ചെയ്ത് കളഞ്ഞാണു കൃഷിക്ക് നിലമൊരുക്കുന്നത്. പഴയ കാലത്ത് പൽ ചക്രങ്ങൾ ഘടിപ്പിച്ച തേവ് യന്ത്രങ്ങൾ ചവിട്ടിയാണു കൃഷിക്കാർ ഇതു സാധ്യമാക്കിയിരുന്നത്. ഇപ്പോൾ വലിയ പറ മോട്ടോറുകൾ ഉപയോഗിച്ച് കുറേയേറെ കൃഷി സ്ഥലങ്ങൾ ഒന്നിച്ചാണു ഇങ്ങനെ വെള്ളം തേവി മാറ്റുന്നത്.തേവി മാറ്റിയ വെള്ളം തിരിച്ച് പാടത്തേക്ക് വരാതെ തടയാൻ വലിയ മൺ വരമ്പുകൾ പണിയും. ചില സമയങ്ങളിൽ ഈ വരമ്പുകളിൽ മടവീണാൽ വെള്ളം തിരിച്ച് പാടത്തേക്കിറങ്ങി കൃഷി മുഴുവൻ നശിച്ച് പോകും.
കുട്ടനാടൻ നിലങ്ങൾ
thumb|കുട്ടനാട്ടിലെ നെൽപ്പാടം ആലപ്പുഴ, കോട്ടയം ജില്ലകളിലായി വ്യാപിച്ച് കിടക്കുന്ന കേരളത്തിലെ പ്രധാന കാർഷികമേഖലകളിലൊന്നാണ് കുട്ടനാട്. കാർഷികവൃത്തി പ്രധാനമായുള്ള ഇവിടം കേരളത്തിലെ നെൽകൃഷിയുടെ പ്രധാന കേന്ദ്രമാണ്. ഇന്ത്യയിൽ തന്നെ ഏറ്റവും താഴ്ന്ന പ്രദേശങ്ങളിലൊന്നാണ് കുട്ടനാട്. 76 വില്ലേജുകളിലായി വ്യാപിച്ച് കിടക്കുന്ന കുട്ടനാടൻ മേഖലയുടെ വിസ്തൃതി 54000 ഹെക്ടറാണ്. കുട്ടനാടൻ പ്രദേശം സമുദ്രനിരപ്പിനേക്കാൾ താഴെയാണ് സ്ഥിതിചെയ്യുന്നത് എന്നത് ഈ പ്രദേശത്തിന്റെ പ്രധാന സവിശേഷതയാണ്. സമുദ്രനിരപ്പിൽ നിന്നും 2.2 മീ താഴെ മുതൽ 0.6 മീ മുകളിൽ വരെയാണ് ഈ പ്രദേശത്തിന്റെ ഉയര വ്യത്യാസം. സമുദ്രനിരപ്പിനുതാഴെയുള്ള പ്രദേശത്ത് കൃഷിചെയ്യുന്ന ലോകത്തിലെതന്നെ അപൂർവ്വം പ്രദേശങ്ങളിലൊന്നാണ് ഇവിടം. ഒരു വിനോദസഞ്ചാരകേന്ദ്രവുമാണ് കുട്ടനാട്.
സമുദ്രനിരപ്പിൽ നിന്ന് 1.5 മീറ്റർ വരെ താഴെ സ്ഥിതി ചെയ്യുന്ന വയലുകളാണിവ. കാലവർഷക്കാലത്ത് ഈ പാടശേഖരങ്ങൾ കായലുകളായി രൂപാന്തരപ്പെടുന്നു. പമ്പ, അച്ചൻകോവിൽ, മണിമല, മീനച്ചിൽ എന്നീ നദികൾ കുട്ടനാടൻ നിലങ്ങളിലൂടെ ഒഴുകി വേമ്പനാട്ടുകായലിൽ ലയിക്കുന്നു.
പരമ്പരാഗത നെല്ലിനങ്ങൾ
ആറുമാസം കൊണ്ട് വിളവെടുപ്പ് നടത്തുന്ന വിത്തിനങ്ങളാണ് തവളക്കണ്ണൻ, ത്രിവേണി, ചേറ്റാടി എന്നിവ. മലമ്പ്രദേശങ്ങളിലും പറമ്പുകളിലും മാത്രം കൃഷിചെയ്യുന്ന നെൽ വിത്താണ് മോടൻ. കൃഷിയിടങ്ങളിൽനിന്ന് നാടുനീങ്ങിയ ഇനങ്ങളിൽ ആനചോടൻ, ചാര, ചീരനെല്ല്, ചുവന്നാര്യൻ, ജീരകചന്ന, കുറുമുട്ടി, കൊച്ചാണ്ടൻ തുടങ്ങിയവ ഉൾപ്പെടുന്നു.
ഔഷധ നെല്ലിനങ്ങൾ
ഞവരനെല്ലാണ് ഔഷധങ്ങൾക്ക് സാധാരണ ഉപയോഗിക്കുന്നത്. ഞവരക്കിഴി ഞവരനെല്ലിന്റെ ചോറ് ഉപയോഗിച്ചാണ്. രുചി ഉണ്ടാക്കുന്നതും വാതഹരവുമാണ്. എരുമക്കാരി, കുഞ്ഞിനെല്ല്, കറുത്തചമ്പാവ്, ചെന്നെല്ല് എന്നിവയും ഔഷധഗുണമുള്ള നെല്ലിനങ്ങളാണ്.
വിത
നെല്ലിന്റെ സങ്കരയിനം പേരുകൾ
പച്ചിലവളം
കൃഷിയിലെ വളപ്രയോഗം
== യന്ത്രങ്ങൾ = =
നെൽച്ചെടി
ഞാറ് പറിക്കാനുള്ള പ്രായമായാൽ തൊഴിലാളികൾ അവ പറിച്ച് കെട്ടുകളാക്കി വെയ്ക്കും. ഇതിനെ ഞാറ്റടികൾ എന്നാണു പറയാറ്. ഞാറ്റടികൾ മൂന്നിനമുണ്ട്. മഴയെ ആശ്രയിച്ചുള്ള ഞാറ്റടികൾ, ഈർപ്പമുള്ള സ്തലത്തിനു വേണ്ടിയുള്ള ഞാറ്റടികൾ,ജലസേചന സ്തലത്ത് നടാനുള്ള ഞാറ്റടികൾ. ഞാറ് പറിച്ച് നടാറാകുമ്പോൾ പിഴുത് ചെറിയ കെട്ടുകളാക്കി കൂനകൂട്ടിയിട്ടു പഴുപ്പിച്ച് വെയ്ക്കും.
വളം ചേർത്ത് അടിച്ചൊതുക്കിയിട്ടിരിക്കുന്ന നിലത്തിലാണു ഞാറ് നടുന്നത്.ഞാറ് പറിക്കുന്നതും നടുന്നതും സാധാരണ സ്ത്രീകളാണു.
രസാദി ഗുണങ്ങൾ
രസം			:മധുരം
ഗുണം		:ഗുരു, ലഘു, സ്നിഗ്ദ്ധം
വീര്യം			:സമശീതോഷ്ണം
അമ്പലവയൽ പ്രാദേശിക കാർഷിക ഗവേഷണകേന്ദ്രം
മങ്കൊമ്പ് നെല്ല് ഗവേഷണ കേന്ദ്രം
നെല്ലിനെക്കുറിച്ചുള്ള കവിതകളും പാട്ടുകളും ചൊല്ലുകളും
മികച്ച കൊയ്ത്തിൻ ഭാരമെൻ തല തളർത്തുന്നു - (മകരക്കൊയ്ത്ത്, ജി. ശങ്കരക്കുറുപ്പ്)
പുറത്തേക്കുള്ള കണ്ണികൾ
വർഗ്ഗം:ഭക്ഷ്യയോഗ്യമായ വിത്തുകൾ ഉള്ള സസ്യങ്ങൾ വർഗ്ഗം:പുല്ലുകൾ വർഗ്ഗം:അഷ്ടമംഗല്യവസ്തു വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
മാവിയ (രാജ്ഞി)
തെക്കേ സിറിയയിലെ സെമി നാടോടി അറബികളുടെ രാജ്ഞിയായിരുന്നു മാവിയ, (ماوية, Māwiyya; also transliterated Mawia, Mawai, or Mawaiy, and sometimes referred to as Mania). പിൽക്കാല റോമാസാമ്രാജ്യത്തിനെതിരെ സൈനിക മുന്നേറ്റം നടത്തിയ അവർ റോമാസാമ്രാജ്യത്തിൻറെ കീഴിലുണ്ടായിരുന്ന ഫൊണീഷ്യയിലേക്കും പലസ്തീനിലേക്കും സൈനിക മുന്നേറ്റം നടത്തി.ഈജിപ്ത് അതിർഥിയിലെത്തി റോമൻ സൈന്യവുമായി നിരന്തരമായി ഏറ്റുമുട്ടിയെങ്കിലും ഒടുവിൽ യുദ്ധിവിരാമക്കരാറിൽ ഒപ്പുവെക്കുകയായിരുന്നു.,  പിന്നീട് റോമാ സൈന്യം  പ്രാചീന കിഴക്കേ ജെർമൻ ഗോത്രവർഗമായ ഗോത്തിനെ ആക്രമിച്ചപ്പോൾ അവർ മാവിയയുടെ സഹായം തേടി. കാലാൾപടയെ അയച്ചാണ് അന്ന് മാവിയ റോമാ സൈന്യത്തെ സഹായിച്ചത്.
സെനോബിയക്ക് ശേഷം പ്രാചീന അറബ് ലോകത്തെ ഏറ്റവും ശക്തമായ വനിതയായി മാവിയയെ പരിഗണിക്കുന്നു.
തുടിതേക്ക്
മുൻകാലങ്ങളിൽ കേരളത്തിലെ പാടശേഖരങ്ങളിൽ വെള്ളം തേവി പറ്റിക്കാനും നിറക്കാനും ഉപയോഗിച്ചിരുന്ന ഒരു സംവിധാനമായിരുന്നു തുടിതേക്ക്. ഒരു മുക്കാലിയിൽ തുടികെട്ടിയാണ് ഇതു സജ്ജീകരിക്കുന്നത്. പണ്ടു കാലങ്ങളിൽ വ്യാപകമായി ഉപയോഗിച്ചിരുന്നെങ്കിലും പിൽക്കാലത്ത് പമ്പുകളുടെ വരവോടെ തുടിതേക്കിന്റെ ഉപയോഗം കുറഞ്ഞുവരുകയും പാടങ്ങളിൽ നിന്നും ഏകദേശം അപ്രത്യക്ഷമാകുകയും ചെയ്തു. എന്നാൽ പമ്പുകൾ ഉപയോഗിക്കാൻ കഴിയാത്ത പ്രത്യേക സാഹചര്യങ്ങളിലും പാടത്ത് കെട്ടിനിൽക്കുന്ന വെള്ളം വറ്റിക്കാനും ഇപ്പോഴും തുടിതേക്ക് ഉപയോഗിച്ചു വരുന്നു. പാലക്കാട് ജില്ലയുടെ പടിഞ്ഞാറൻ അതിർത്തി ഗ്രാമങ്ങളിലാണ് തുടിതേക്ക് ഇപ്പോൾ കണ്ടു വരുന്നത്.
അവലംബങ്ങൾ
വർഗ്ഗം:പണിയായുധങ്ങൾ വർഗ്ഗം:ജലസേചനം
ഭൂകാന്തശക്തി
കാന്തിക ഭൂമദ്ധ്യരേഖയിലെ എല്ലാ ബിന്ദുക്കളും കാന്തിക ധ്രുവങ്ങളിൽ നിന്ന് തുല്യ അകലത്തിലായിരിക്കും.
ഒരു പ്രത്യേക സ്ഥലത്തെ കാന്തിക ധ്രുവരേഖയ്ക്കും, ഭൂമദ്ധ്യരേഖയ്ക്കും ഇടയിലുള്ള കോണളവാണ് ആ പ്രദേശത്തെ ചരിവ്. അതൊരു സ്ഥലത്ത് നിന്ന് മറ്റൊരു സ്ഥലത്തേക്ക് മാറിക്കൊണ്ടിരിക്കുന്നു. തുല്യ ചരിവുള്ള പ്രദേശങ്ങളെ ബന്ധിപ്പിച്ച് ഭൂപടങ്ങളിൽ വരയ്ക്കുന്ന രേഖകളെ (സമകോണിത) ഐസോഗോണിക് രേഖകൾ എന്നു പറയുന്നു. ഒട്ടും തന്നെ ചരിവില്ലാത്ത (സീറോ ഡിക്ലിനേഷൻ ) പ്രദേശങ്ങളെ ബന്ധിപ്പിച്ച് ഭൂപടങ്ങളിൽ വരയ്ക്കുന്ന രേഖകളാണ് ( നിഷ്കോണിക ) അഗോണിക് രേഖകൾ.
ഡിപ് (ചരിവ്)
ഭൗമോപരിതലത്തിലുള്ള ഒരു സ്ഥലത്തെ ഭൂമിയുടെ തിരശ്ചീന തലത്തിലുള്ള മൊത്തം കാന്തികമണ്ഡലത്തെ തിരശ്ചീനഘടകം എന്നു പറയുന്നു. ഇത് മീറ്റർ, വൈന്യേഷൻ മാഗ്നോമീറ്റർ, കാന്തിക കോംപസ് തുടങ്ങിയ ഉപകരണങ്ങൾ ഈ ഘടകത്തെ ആശ്രയിച്ചാണ് പ്രവർത്തിക്കുന്നത്.
വർഗ്ഗം:കാന്തികത
ബക്കി റൈറ്റ്
ജീവചരിത്രം
അബോകുട്ടയിൽ ഒരു ക്രിസ്ത്യൻ പിതാവിനും മുസ്ലീം അമ്മയ്ക്കും മകനായി ബുക്കി ജനിച്ചു. അവർ ലാഗോസ് സർവകലാശാലയിൽ ചേർന്നു സാമ്പത്തിക ശാസ്ത്രത്തിൽ ബിരുദം നേടി.
1996-ൽ ബക്കി തന്റെ അഭിനയ ജീവിതം ആരംഭിച്ചു. വാലെ അഡെനുഗയുടെ ടെലിവിഷൻ പരമ്പരയായ സൂപ്പർ സ്റ്റോറി ഉൾപ്പെടെ, യൊറൂബ, ഇംഗ്ലീഷ് ഭാഷകളിലെ നിരവധി നോളിവുഡ് സിനിമകളിൽ അവർ അഭിനയിച്ചിട്ടുണ്ട്.
സ്വകാര്യ ജീവിതം
ബക്കി റൈറ്റ് വിവാഹിതയാണ്. അവർക്ക് എനിയോള, ജിബെംഗ എന്നീ രണ്ട് ആൺമക്കളുണ്ട്. അവരുടെ മകന് ഒരു മകൻ ജനിച്ചപ്പോൾ അവർ ഒരു മുത്തശ്ശിയായി.
രാഷ്ട്രീയം
2014-ൽ, സോഷ്യൽ ഡെമോക്രാറ്റിക് പാർട്ടിയിലൂടെ, ഓഗൺ സ്റ്റേറ്റ് ഹൗസ് ഓഫ് റെപ്രസന്റേറ്റീവിലെ സെനറ്റർ സ്ഥാനത്തേക്ക് അവർ മത്സരിച്ചു.
പുറംകണ്ണികൾ
വർഗ്ഗം:1967-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ഒറീസയിലെ ജില്ലകളുടെ പട്ടിക
ലഘുചിത്രം|400x400ബിന്ദു|ഒഡീഷയിലെ ജില്ലകളുടെ ഭൂപടം. ഇന്ത്യയുടെ കിഴക്കൻ തീരത്തുള്ള സംസ്ഥാനമായ ഒറീസയെ ജില്ലകൾ എന്ന് വിളിക്കുന്ന 30 ഭരണപരമായ ഭൂമിശാസ്ത്ര യൂണിറ്റുകളായി തിരിച്ചിരിക്കുന്നു. ഈ 30 ജില്ലകളെ അവയുടെ ഭരണം കാര്യക്ഷമമാക്കുന്നതിനായി മൂന്ന് വ്യത്യസ്ത റവന്യൂ ഡിവിഷനുകൾക്ക് കീഴിലാക്കി. സെൻട്രൽ, നോർത്ത്, സൗത്ത് എന്നിവയാണ് യഥാക്രമം കട്ടക്ക് ( സെൻട്രൽ ഡിവിഷൻ ), സംബാൽപൂർ ( വടക്കൻ ഡിവിഷൻ ), ബെർഹാംപൂർ ( സതേൺ ഡിവിഷൻ ) എന്നിവ ആസ്ഥാനങ്ങൾ ആകുന്നു.. ഓരോ ഡിവിഷനും 10 ജില്ലകൾ അടങ്ങുന്നു, അതിന്റെ അഡ്മിനിസ്ട്രേറ്റീവ് തലവനായി ഒരു റവന്യൂ ഡിവിഷണൽ കമ്മീഷണർ (ആർഡിസി) ഉണ്ട്, ഇന്ത്യൻ അഡ്മിനിസ്ട്രേറ്റീവ് സർവീസിലെ സീനിയർ റാങ്ക് ഓഫീസർ ഇതിന്റെ ചുമതല വഹിക്കുന്നു.. ജില്ലാ ഭരണകൂടത്തിനും സംസ്ഥാന സെക്രട്ടേറിയറ്റിനും ഇടയിലാണ് ഭരണ ശ്രേണിയിൽ ആർഡിസിയുടെ സ്ഥാനം. ഓരോ ജില്ലയും ഭരിക്കുന്നത് ഇന്ത്യൻ അഡ്മിനിസ്ട്രേറ്റീവ് സർവീസിൽ നിന്ന് നിയമിക്കപ്പെട്ട ഒരു കളക്ടറും ജില്ലാ മജിസ്‌ട്രേറ്റുമാണ്. ജില്ലയിലെ റവന്യൂ ധനസമാഹരണത്തിനും ക്രമസമാധാനപാലനത്തിനും കളക്ടർക്കും ജില്ലാ മജിസ്‌ട്രേറ്റിനും ഉത്തരവാദിത്തമുണ്ട്. ഓരോ ജില്ലയും സബ്-ഡിവിഷനുകളായി തിരിച്ചിരിക്കുന്നു, ഓരോന്നും ഒരു സബ്-കളക്ടറും സബ്-ഡിവിഷണൽ മജിസ്‌ട്രേറ്റും നിയന്ത്രിക്കുന്നു. സബ് ഡിവിഷനുകളെ തഹസിൽ ആയി തിരിച്ചിരിക്കുന്നു. തഹസിൽദാരുടെ നേതൃത്വത്തിലാണ് തഹസിൽദാർ. ഒഡീഷയിൽ 03 ഡിവിഷനുകളും 30 ജില്ലകളും 58 സബ് ഡിവിഷനുകളും 317 തഹസിലുകളും 314 ബ്ലോക്കുകളുമുണ്ട്.
ഡിവിഷനുകൾ തിരിച്ചുള്ള ജില്ലകളുടെ പട്ടിക
ഒഡീഷയിലെ 30 ജില്ലകൾ അവയുടെ ഭരണം കാര്യക്ഷമമാക്കുന്നതിനായി മൂന്ന് വ്യത്യസ്ത റവന്യൂ ഡിവിഷനുകൾക്ക് കീഴിലാണ്. സെൻട്രൽ, നോർത്ത്, സൗത്ത് എന്നിവയാണ് യഥാക്രമം കട്ടക്ക് ( സെൻട്രൽ ഡിവിഷൻ ), സംബാൽപൂർ ( വടക്കൻ ഡിവിഷൻ ), ബെർഹാംപൂർ ( സതേൺ ഡിവിഷൻ ) ആസ്ഥാനങ്ങൾ. ഓരോ ഡിവിഷനും 10 ജില്ലകൾ അടങ്ങുന്നു, അതിന്റെ അഡ്മിനിസ്ട്രേറ്റീവ് തലവനായി ഒരു റവന്യൂ ഡിവിഷണൽ കമ്മീഷണർ (ആർഡിസി) ഉണ്ട്, ഇന്ത്യൻ അഡ്മിനിസ്ട്രേറ്റീവ് സർവീസിലെ സീനിയർ റാങ്ക് ഓഫീസർ. ജില്ലാ ഭരണകൂടത്തിനും സംസ്ഥാന സെക്രട്ടേറിയറ്റിനും ഇടയിലുള്ളതാണ് ഭരണ ശ്രേണിയിലെ ആർഡിസിയുടെ സ്ഥാനം. ഡിവിഷനുകൾ പ്രകാരം ക്രമീകരിച്ചിട്ടുള്ള ജില്ലകളുടെ പട്ടിക:
ജില്ലകൾ
ഒഡീഷയിൽ 30 ജില്ലകളുണ്ട്. മയൂർഭഞ്ച് ഏറ്റവും വലിയ ജില്ലയും ജഗത്സിംഗ്പൂർ വിസ്തീർണ്ണം അനുസരിച്ച് ഏറ്റവും ചെറിയ ജില്ലയുമാണ്. ഒഡീഷയിലെ ഏറ്റവും വലിയ ജില്ലയാണ് ഗഞ്ചം, ജനസംഖ്യയുടെ അടിസ്ഥാനത്തിൽ ദിയോഗർ ഏറ്റവും ചെറിയ ജില്ലയാണ്. ഒഡീഷയുടെ തലസ്ഥാനമായ ഭുവനേശ്വർ ഖോർധ ജില്ലയിലാണ് സ്ഥിതി ചെയ്യുന്നത്. 30 ജില്ലകളുടെ വിസ്തൃതിയും ജനസംഖ്യയും താഴെ കൊടുത്തിരിക്കുന്നു:
നിർദ്ദിഷ്ട ജില്ലകൾ
1. സുന്ദർഗഡ് ജില്ലയിൽ നിന്നുള്ള റൂർക്കേല  2. മയൂർഭഞ്ച് ജില്ലയിൽ നിന്നുള്ള റൈരംഗ്പൂർ  3. ഖോർധ ജില്ലയിൽ നിന്നുള്ള ഭുവനേശ്വർ  4. ബർഗർ ജില്ലയിൽ നിന്നുള്ള പദംപൂർ  5. ബാലൻഗിർ ജില്ലയിൽ നിന്നുള്ള തിത്‌ലഗഡ്  6. ഗഞ്ചം ജില്ലയിൽ നിന്നുള്ള ഭഞ്ജനഗർ  7. കെന്ദുജാർ ജില്ലയിൽ നിന്നുള്ള ആനന്ദ്പൂർ.
പുറംകണ്ണികൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:ഒറീസയിലെ ജില്ലകളുടെ പട്ടിക വർഗ്ഗം:ഒറീസയുമായി ബന്ധപ്പെട്ട പട്ടികകൾ
കുമാരൻ വൈദ്യർ
200px|thumb|കുമാരൻ വൈദ്യർ കേരളത്തിലെ പ്രശസ്തനായ പാരമ്പര്യ വിഷവൈദ്യന്മാരിൽ ഒരാളായിരുന്നു കുമാരൻ വൈദ്യർ. കണ്ണൂർ ജില്ലയിലെ പാപ്പിനിശ്ശേരിയിലെ വിഷചികിത്സാകേന്ദ്രത്തിന്റെ സ്ഥാപകന്മാരിലൊരാളായിരുന്നു ഇദ്ദേഹം   പരമ്പരാഗത വൈദ്യകുടുംബത്തിൽ പിറന്നു. അച്ഛൻ കുഞ്ഞിക്കൊട്ടൻ വൈദ്യർ.പതിനാലാം വയസ്സിൽ വിഷചികിത്സ ആരംഭിച്ചു. ആയുർവേദത്തിൽ അധിഷ്ഠിതമായ ചികിത്സാ രീതിയായിരുന്നു ആദ്യം പാപ്പിനിശ്ശേരി വിഷചികിത്സാ കേന്ദ്രത്തിൽ തുടർന്നിരുന്നതെങ്കിലും 1967 ൽ പാപ്പിനിശ്ശേരി സാമൂഹ്യാരോഗ്യ കേന്ദ്രത്തിലെ അലോപ്പതി ഡോക്ടർ സൈനുദ്ദീനുമായി സഹകരിച്ചു തുടങ്ങിയ സമ്മിശ്ര ചികിത്സ വൻ വിജയമായി. ആന്റി വെനവും ആയുർവേദ മരുന്നുകളും സംയോജിപ്പിച്ചുള്ള പുതിയ രീതി ആയിരക്കണക്കിനു രോഗികളുടെ ജീവൻ രക്ഷിച്ചു. പാമ്പു വിഷ ചിത്സാ രീതിയിലെ നൂതന ചികിത്സാരീതികളെക്കുറിച്ച് ഇന്ത്യൻ കൗൺസിൽ മെഡിക്കൽ സയൻസ് നടത്തിയ ഗവേഷണങ്ങളിൽ ഇദ്ദേഹം മുഖ്യ പങ്ക് വഹിച്ചു. കേന്ദ്ര ഗവർമെന്റിന്റെ ആയുർവേദ ഫെല്ലോഷിപ്പ് ലഭിച്ചിട്ടുണ്ട്. വിഷവൈദ്യത്തിൽ ശിരോമണി ബിരുദം ലഭിച്ചിട്ടുണ്ട്.
ഫാബിയോ കന്നവാരോ
ഇറ്റാലിയൻ ഫുട്ബോൾ കളിക്കാരനും പരിശീലകനുമാണ് ഫാബിയോ കന്നവാരോ. (ജ:13 സെപ്റ്റം:1973). ഇറ്റലിയുടെ ദേശീയടീമിൽ അംഗമായിരുന്ന കന്നവാരോയെ ഇറ്റലിയുടെ എന്നത്തേയും മികച്ച പ്രതിരോധനിരക്കാരിൽ ഒരാളായി വിശേഷിപ്പിക്കുന്നുണ്ട്.നപ്പൊളി,പാർമ എന്നീ ക്ലബ്ബുകളിലാണ് തന്റെ കായികജീവിതം തുടങ്ങിവച്ചത്.പിന്നീട് റയൽ മഡ്രിഡ്,ജുവന്റെസ് ക്ലബ്ബുകൾക്കുവേണ്ടിയും കളിച്ചു. പൗലോ മാൽഡീനി വിരമിച്ചതിനുശേഷം ഇറ്റലിയെ നയിച്ചതും 2006 ലെ ഫിഫ ലോകകപ്പ് ഇറ്റലി നേടിയതും കന്നവാരോയുടെ നേതൃത്വത്തിലായിരുന്നു.ബെർലിൻ മതിൽ എന്ന വിശേഷണവും അദ്ദേഹത്തിനുണ്ട്.
ശൈലി
വേഗതയും പ്രതികരണക്ഷമതയും കൂടാതെ കൃത്യമായി എതിരാളികളെ തളയ്ക്കുവാനുള്ള കഴിവും കന്നവാരോയെ മറ്റുകളിക്കാരിൽ നിന്നു ഏറെ വ്യത്യസ്തനാക്കി. പ്രതിരോധനിരയിൽ ഏതു പൊസിഷനിലും കളിക്കുവാൻ സാമർത്ഥ്യമുണ്ടായിരുന്ന കന്നവാരോ മധ്യപ്രതിരോധത്തിലാണ് ഏറെ തിളങ്ങിയത്. കളിക്കളത്തിലും പുറത്തും അഭിനന്ദനാർഹമായ അച്ചടക്കം പുലർത്തിയിരുന്ന കന്നവാരോ സമ്മർദ്ദത്തിനു തീരെ വഴിപ്പെടാതെ കളി ആസൂത്രണം ചെയ്യുന്നതിലും വൈദഗ്ദ്ധ്യം പുലർത്തിയിരുന്നു.
അവലംബം
വർഗ്ഗം:ഇറ്റാലിയൻ ഫുട്ബോൾ കളിക്കാർ
വ്ലാദമിർ കോട്ടെൽനികോവ്
വ്ലാദമിർ കോട്ടെൽനികോവ്, (1908 സെപ്റ്റംബർ 6, കസാൻ - 11 ഫെബ്രുവരി 2005, മോസ്കോ) സോവിയറ്റ് യൂണിയനിൽ നിന്നുള്ള ഒരു വിവര സിദ്ധാന്ത വാദിയും ആദ്യകാല റഡാർ ജ്യോതിശാസ്ത്രനുമായിരുന്നു. 1953 ൽ ടെക്നിക്കൽ സയൻസ് (റേഡിയോ ടെക്നോളജി) വകുപ്പിൽ റഷ്യൻ അക്കാദമി ഓഫ് സയൻസ് അംഗമായി അദ്ദേഹം തിരഞ്ഞെടുക്കപ്പെട്ടു. 1973 ജൂലൈ 30 മുതൽ 1980 മാർച്ച് 25 വരെ RSFSR സുപ്രീം കൗൺസിൽ ചെയർമാനായി കോട്ടെൽനിക്കോവ് സേവനമനുഷ്ഠിച്ചു.
അവലംബം
വർഗ്ഗം:1908-ൽ ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:സോവിയറ്റ് ശാസ്ത്രജ്ഞർ
വിനീത ബാൽ
നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിലെ ശാസ്ത്രജ്ഞയാണ് വിനീത ബാൽ. ശാസ്ത്ര സാങ്കേതിക മന്ത്രാലയത്തിന് കീഴിലുള്ള പ്രധാനമന്ത്രിയുടെ വനിതാ ശാസ്ത്ര ദൗത്യസംഘത്തിലെ അംഗമായിരുന്നു അവർ.
വിദ്യാഭ്യാസവും തൊഴിലും
പൂനെ യൂണിവേഴ്‌സിറ്റിയിൽ നിന്ന് എംബിബിഎസും ബോംബെ യൂണിവേഴ്‌സിറ്റിയിലെ ഹാഫ്‌കൈൻ ഇൻസ്റ്റിറ്റ്യൂട്ടിൽ നിന്ന് മൈക്രോബയോളജിയിൽ എംഡിയും കരസ്ഥമാക്കിയ അവർ പിന്നീട് ലണ്ടനിലെ റോയൽ പോസ്റ്റ് ഗ്രാജ്വേറ്റ് മെഡിക്കൽ സ്‌കൂളിൽ പോസ്റ്റ് ഡോക്ടറൽ പരിശീലനം നേടി.
പുറംകണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ
മിറിസ്റ്റിക്ക ചതുപ്പുകൾ
മിറിസ്റ്റിക്കേസി സസ്യകുടുംബത്തിലെ വിവിധ സസ്യങ്ങൾ ഇവിടെ കാണപ്പെടുന്നു. ഭൂമിക്കു മുകളിലേക്ക് ഉയർന്നു നിൽക്കുന്ന കെട്ടുപിണഞ്ഞ വേരുകളാണ് ഇവയുടെ പ്രത്യേകത. ഈ വേരുകൾ റ പോലെ അന്തരീക്ഷത്തിലേക്ക് ഉയർന്നു നിൽക്കുന്നു. വേരുകളിലൂടെയാണ് ഇവയുടെ ശ്വസനപ്രക്രിയ നടക്കുന്നത്. ഈ വേരുകൾ നീ റൂട്ട് (Knee Root) എന്നറിയപ്പെടുന്നു. മണൽ കലർന്ന എക്കൽ മണ്ണുള്ള ശുദ്ധജല ആവാസമേഖലയാണ് ഈ ചതുപ്പുകളുടെ മറ്റൊരു പ്രത്യേകത. ജൂൺ മുതൽ ജനുവരി വരെ വെള്ളക്കെട്ടുള്ള ചതുപ്പിൽ മറ്റു മാസങ്ങളിൽ ഈർപ്പം നിറഞ്ഞിരിക്കുന്നു. സമുദ്രനിരപ്പിൽ നിന്നും 150 മുതൽ 300 മീറ്റർ വരെ ഉയരത്തിലാണ് ഈ ചതുപ്പു വനങ്ങൾ സാധാരണയായി കാണപ്പെടുന്നത്.
കേരളത്തിൽ
കേരളത്തിൽ പശ്ചിമഘട്ട മലനിരകളിൽ മാത്രമാണ് കാണപ്പെടുന്നതെന്ന് നിരീക്ഷിക്കപ്പെട്ടിട്ടുണ്ട്. അതീവ പാരിസ്ഥിതികപ്രാധാന്യമുള്ള വിരളമായ ആവാസവ്യവസ്ഥയായ മിരിസ്റ്റിക്ക ചതുപ്പുകൾ കേരളത്തിൽ ആദ്യം കണ്ടെത്തിയത് കൊല്ലം ജില്ലയിലെ ചെന്തുരുണി-കുളത്തൂപ്പുഴ വനമേഖലയിലാണ്. 1960 കളിലാണ്ഇത് ആദ്യം റിപ്പോർട്ട് ചെയ്യപ്പെട്ടത്.പുണെയിലെ എ.ആർ .ഐ യിലെ വിദഗ്ദ്ധർ ഇതിനെക്കുറിച്ച് വിശദമായ പഠനം  നടത്തുകയും  ഏകദേശം  53 പ്രദേശങ്ങളിൽ ഈ ആവാസവ്യവസ്ഥയുണ്ടെന്നു മനസ്സിലാക്കാനും കഴിഞ്ഞിട്ടുണ്ട് ലഘുചിത്രം|അരിപ്പ വനപ്രദേശത്തെ ജാതി ചതുപ്പ് ഇടുക്കി ജില്ലയിലെ നേര്യമംഗലത്തും തിരുവനന്തപുരം ജില്ലയിലെ അരിപ്പ വന പ്രദേശത്തും കോട്ടയം ജില്ലയിലെ തട്ടേക്കാട് പക്ഷിസങ്കേതത്തിനു സമീപമുള്ള ഉരുളൻതണ്ണിയിലും കാസർകോട് ജില്ലയിലെ  കമ്മാടംകാവിലും കണ്ണൂർ ജില്ലയിലെ മട്ടന്നൂർ നഗരസഭയിലെ പൂങ്ങോട്ടുംകാവിലും ആറളം വന്യജീവി സംരക്ഷണകേന്ദ്രത്തിലും ഇത്തരം ചതുപ്പുകൾ കണ്ടെത്തിയിട്ടുണ്ട്.
അവലംബം
വർഗ്ഗം:ചതുപ്പുകൾ
ബീറ്റാകോറോണവൈറസ്
നിഡോവൈറേൽസ് നിരയിൽ കൊറോണവിരിഡേ കുടുംബത്തിലെ ഓർത്തോകോറോണവൈറിന എന്ന ഉപകുടുംബത്തിലെ കൊറോണ വൈറസുകളുടെ നാല് ജനീറകളിൽ ഒന്നാണ് ബീറ്റാകോറോണവൈറസ്. കൊറോണ വൈറസ് ജനീറകളിൽ ഓരോന്നും വ്യത്യസ്ത വൈറൽ ലൈനേജുകൾ ഉൾക്കൊള്ളുന്നു. അത്തരം നാല് ലീനേജുകൾ ബീറ്റാകോറോണ വൈറസ് ജനുസ്സിൽ അടങ്ങുന്നു. പഴയ ഗ്രന്ഥസഞ്ചയത്തിൽ, ഈ ജനുസ്സിനെ ഗ്രൂപ്പ് 2 കൊറോണ വൈറസ് എന്നും വിളിക്കുന്നു. മനുഷ്യരെ സംബന്ധിച്ചിടത്തോളം ഏറ്റവും വലിയ ക്ലിനിക്കൽ പ്രാധാന്യമുള്ള ബീറ്റാ-CoVs, A ലൈനേജിലെ OC43, HKU1, B ലൈനേജിലെ SARS-CoV, SARS-CoV-2 (ഇത് COVID-19 എന്ന രോഗത്തിന് കാരണമാകുന്നു), C ലൈനേജിലെ MERS-CoV. എന്നിവയാണ്. മനുഷ്യരെ ബാധിക്കുന്നതായി അറിയപ്പെടുന്ന C ലൈനേജിലെ ആദ്യത്തെ ബീറ്റാകോറോണവൈറസാണ് MERS-CoV. ആൽഫകോറോണവൈറസ്, ബീറ്റാകോറോണ വൈറസ് ജനീറ എന്നിവ ബാറ്റ് ജീൻ പൂളിൽ നിന്ന് ഉടലെടുക്കുന്നു.
വൈറോളജി
ആൽഫ-, ബീറ്റാകോറോണവൈറസുകൾ പ്രധാനമായും വവ്വാലുകളെ ബാധിക്കുന്നു. പക്ഷേ അവ മനുഷ്യർ, ഒട്ടകങ്ങൾ, മുയലുകൾ എന്നിവയെയും ബാധിക്കുന്നു. മനുഷ്യരിൽ പകർച്ചവ്യാധികൾക്ക് കാരണമായ ബീറ്റാ-CoVs സാധാരണയായി പനിയും ശ്വസനത്തെ സംബന്ധിച്ച ലക്ഷണങ്ങളും ഉണ്ടാക്കുന്നു. അവയിൽ ഇവ ഉൾപ്പെടുന്നു:
പുറത്തേക്കുള്ള കണ്ണികൾ
വർഗ്ഗം:കൊറോണവിരിഡേ വർഗ്ഗം:കോവിഡ്-19 വർഗ്ഗം:വൈറസുകൾ വർഗ്ഗം:കൊറോണ വൈറസ് രോഗം
സിംഗാനല്ലൂർ
ഇന്ത്യയിലെ തമിഴ്നാട്ടിലെ ഒരു മുനിസിപ്പാലിറ്റിയാണ് കോയമ്പത്തൂർ. കോയമ്പത്തൂർ കോർപ്പറേഷനിൽ 5 പ്രധാന മുനിസിപ്പാലിറ്റികൾ ഉൾപ്പെടുന്നു, അതിലൊരു മുനിസിപ്പാലിറ്റിയാണ് സിംഗാനല്ലൂർ. കോയമ്പത്തൂർ സംസ്ഥാനത്തെ ഏറ്റവും വലിയ മുനിസിപ്പാലിറ്റിയാണിത്. കോയമ്പത്തൂരിലെ സിംഗനല്ലൂർ (നിയമസഭാ മണ്ഡലം) മണ്ഡലവും ഇവിടെയാണ്. മുൻ മുഖ്യമന്ത്രി ശ്രീ കരുണാനിധി സിംഗനല്ലൂരിൽ കുറച്ചുകാലം താമസിച്ചിരുന്നു.
=സിംഗനാല്ലൂർ കുളം= തമിഴ്‌നാട് മുഖ്യമന്ത്രി ശ്രീ ജയലളിതയുടെ ഭരണകാലത്താണ് കുളത്തിന്റെ അറ്റകുറ്റപ്പണികൾക്ക് വൻതോതിൽ ധനസഹായം ലഭിച്ചത്. പത്തൊൻപതാം നൂറ്റാണ്ടിന്റെ അവസാനത്തിൽ കോയമ്പത്തൂരിലെ കുളത്തിനടുത്ത് പ്ലേഗ് എന്ന മാരകമായ പ്ലേഗ് പടർന്നു. രോഗം ഭേദമാക്കുന്നതിനായി നിർമ്മിച്ച ബ്ലെയ്ക്ക് മറിയമ്മൻ ക്ഷേത്രം ഈ കുളത്തിനടുത്താണ് സ്ഥിതി ചെയ്യുന്നത്.
=ജനസംഖ്യ= 2001 ലെ സെൻസസ് പ്രകാരം സിംഗനല്ലൂർ മുനിസിപ്പാലിറ്റിയിൽ 8,32,402 ജനസംഖ്യയുണ്ട്. ഇതിൽ 53% പുരുഷന്മാരും 47% സ്ത്രീകളുമാണ്, ഇത് 1991 ലെ ദേശീയ സെൻസസിനെ അപേക്ഷിച്ച് 43.02% കൂടുതലാണ്. കോയമ്പത്തൂരിലെ മൊത്തം ജനസംഖ്യ 42,24,106 ആണെന്ന് കോർപ്പറേഷന്റെ വെബ്‌സൈറ്റ് പറയുന്നു. =ബസ് സ്റ്റാൻഡ്= കോയമ്പത്തൂർ കോർപ്പറേഷനിൽ സ്ഥിതിചെയ്യുന്ന 10 ബസ് സ്റ്റാൻഡുകളിൽ ഒന്നാണിത്. ഇവിടെയാണ് തമിഴ്‌നാട്ടിലെ സബർബൻ ബസുകൾ പോകുന്നത്. ഇവിടെ
തമിഴ്‌നാട് ഗതാഗതത്തിന് വേണ്ടി ബസുകൾ സർവീസ് നടത്തുന്നുണ്ട്. കൂടാതെ പ്രാദേശിക സേവനങ്ങൾ മുനിസിപ്പൽ ട്രാൻസ്പോർട്ട് കോർപ്പറേഷൻ - കോയമ്പത്തൂർ നൽകുന്നു. സിംഗനല്ലൂർ ബസ് സ്റ്റാൻഡിൽ നിന്ന് നാഗർകോയിൽ, കന്യാകുമാരി, മാർത്തണ്ഡം, തിരുനെൽവേലി, തൂത്തുക്കുടി, തിരുചേന്ദൂർ, കോവിൽപട്ടി, എർവാഡി, വള്ളിയൂർ കോർട്ടല്ലം, രാജപാളയം, വിരുദുനഗർ, രാമേശ്വരം, രാമനാഥപുരം, മസുരൈ തമ്പമ്പാല.
=ഉദ്ധരണികൾ=
നാൻസി സള്ളിവൻ
ഫിലോവൈറസ് രോഗപ്രതിരോധശാസ്ത്രത്തെയും വാക്സിൻ വികസനത്തെയും കുറിച്ച് ഗവേഷണം നടത്തുന്ന ഒരു അമേരിക്കൻ സെൽ ബയോളജിസ്റ്റാണ് നാൻസി ജീൻ സള്ളിവൻ. സീനിയർ ഇൻവെസ്റ്റിഗേറ്ററും വാക്സിൻ റിസർച്ച് സെന്ററിലെ ബയോഡെഫെൻസ് റിസർച്ച് സെക്ഷന്റെ ചീഫുമാണ്. അവരുടെ ടീം mAb114 എന്ന മോണോക്ലോണൽ ആന്റിബോഡി കണ്ടെത്തുകയുണ്ടായി.
വിദ്യാഭ്യാസം
1997 ൽ സള്ളിവൻ ഹാർവാർഡ് ടി.എച്ച് ചാൻ സ്കൂൾ ഓഫ് പബ്ലിക് ഹെൽത്തിൽ നിന്ന് ഡോക്ടർ ഓഫ് സയൻസ് പൂർത്തിയാക്കി. ജോസഫ് സോഡ്രോസ്കിയുടെ ലബോറട്ടറിയിൽ അവർ ഒരു വിവരണം നടത്തി. അവിടെ ജിപി 120 ൽ കോർസെപ്റ്റർ ബൈൻഡിംഗ് സൈറ്റ് അടഞ്ഞതിനാൽ പ്രാഥമിക എച്ച്ഐവി ആന്റിബോഡി ന്യൂട്രലൈസേഷനെ പ്രതിരോധിക്കുമെന്ന് തെളിയിച്ചു. എച്ച്‌ഐവിയുടെ പ്രവർത്തനത്തെ തുടർന്ന് സള്ളിവൻ ഗാരി നാബലിന്റെ മാർഗനിർദേശപ്രകാരം പോസ്റ്റ്ഡോക്‌ടറൽ പരിശീലനം നേടി. എബോള വൈറസ് രോഗകാരി, രോഗപ്രതിരോധ സംരക്ഷണം എന്നിവ പഠിച്ചു.
കരിയർ
സെൽ ബയോളജിസ്റ്റാണ് സള്ളിവൻ. . വാക്സിൻ റിസർച്ച് സെന്ററിലെ സീനിയർ ഇൻവെസ്റ്റിഗേറ്ററും ബയോഡെഫെൻസ് റിസർച്ച് സെക്ഷന്റെ ചീഫുമാണ്.
ഗവേഷണം
എബോള വൈറസ് ഉൾപ്പെടെയുള്ള ഹെമറാജിക് ഫിവർ വൈറസുകളുടെ രോഗപ്രതിരോധ ബന്ധങ്ങളെക്കുറിച്ചും അണുബാധയ്ക്കെതിരായ സംരക്ഷണത്തെക്കുറിച്ചുമാണ് സള്ളിവൻ ഗവേഷണം നടത്തുന്നത്. ബുദ്ധിമുട്ടുകൾക്കിടയിലും പ്രത്യേക ഉന്നത പഠനം നടത്തിയ ബി‌എസ്‌എൽ -4 കണ്ടെയ്ൻമെന്റ് ഉപാധിയിൽ ഗവേഷണം നടത്താൻ ഫിലോവൈറസ് ഇമ്മ്യൂണോളജി, വാക്സിൻ വികസനം എന്നിവയെക്കുറിച്ചുള്ള അവരുടെ പ്രവർത്തനങ്ങൾ ഈ മേഖലയിലെ ഏറ്റവും മികച്ച ഒന്നായി പരക്കെ കണക്കാക്കപ്പെടുന്നു. ഫിലോവൈറസ് രോഗപ്രതിരോധശാസ്ത്രത്തെക്കുറിച്ചുള്ള സള്ളിവന്റെ നൂതനവും സവിശേഷവുമായ പ്രവർത്തനം ലോകമെമ്പാടും അംഗീകരിക്കപ്പെട്ടിരിക്കുന്നത് മാത്രമല്ല ഈ മേഖലയിലെ നിർണായക മുന്നേറ്റങ്ങൾക്ക് കാരണമായ പുതുമയേറിയ നിരീക്ഷണങ്ങളുടെ ഉറവിടവുമാണ്.
എബോള ഗവേഷണത്തോടുള്ള സള്ളിവന്റെ ദീർഘകാല പ്രതിബദ്ധത വാക്സിനുകളും ചികിത്സകളും കണ്ടെത്തുന്നതിന് കാരണമായി. ജീൻ അധിഷ്ഠിത പ്രൈം ബൂസ്റ്റ് വാക്സിൻ ഉപയോഗിക്കുന്നതിലൂടെ പ്രൈമേറ്റുകളിൽ എബോള അണുബാധയ്ക്കെതിരായ വാക്‌സിൻ സംരക്ഷണം ആദ്യമായി അവതരിപ്പിച്ചത് സള്ളിവനും സംഘവുമാണ്. സിംഗിൾ ഷോട്ട് വാക്സിൻ കണ്ടെത്തിയതിനെത്തുടർന്ന് അക്യൂട്ട് എബോള പകർച്ചവ്യാധിയുടെ പശ്ചാത്തലത്തിൽ ഉപയോഗിക്കാൻ കഴിയുന്ന വളരെ പ്രായോഗിക വാക്സിൻ ആക്കി കൂടുതൽ അടിയന്തിര സംരക്ഷണം നൽകി. തൽഫലമായി, ഈ വാക്സിനേഷൻ ഷെഡ്യൂൾ ഇപ്പോൾ എബോള വാക്സിൻ ഗവേഷണ രംഗത്ത് നിലവാരമുള്ളതാണ്. ലീഡ് എബോള വാക്സിൻ കാൻഡിഡേറ്റുകളിലൊന്നായ ChAd3-EBOV, ഘട്ടം I / II, III ഹ്യൂമൻ ക്ലിനിക്കൽ പരീക്ഷണങ്ങളിലേക്ക് മുന്നേറി. അടുത്തിടെ, സള്ളിവനും സംഘവും എബോള ബാധിച്ച പ്രൈമേറ്റുകളെ പൂർണ്ണമായും രക്ഷിക്കുന്ന ഒരു മനുഷ്യ എബോള അതിജീവിച്ചയാളിൽ നിന്ന് mAb114 എന്ന മോണോക്ലോണൽ ആന്റിബോഡി കണ്ടെത്തി.
അവലംബം
വർഗ്ഗം:അമേരിക്കൻ ജൈവശാസ്ത്രജ്ഞർ
15262 അബ്ദെർഹാൽഡെൻ
15262 അബ്ദെർഹാൽഡെൻ1990 TG4 സൗരയൂഥത്തിന്റെ അതിർത്തിയിലുള്ള ഉൽക്കാബെൽറ്റിന്റെ പുറംഭാഗത്തുള്ള കാർബൺ കൊണ്ടുള്ള ഒരു ഉൽക്കാഗ്രഹമാണ്. ഇതിനു 8 കിലോമീറ്റർ മാത്രമേ വ്യാസമുള്ളൂ. ജർമ്മൻ ജ്യോതിശാസ്ത്രജ്ഞരായ ലുറ്റ്സ്, ഫ്രൈമുട് എന്നിവർ ചേർന്ന് ജർമ്മനിയിലെ കാൾ ഷ്വാഴ്സ്ചൈൽഡ് നിരീക്ഷണകേന്ദ്രത്തിൽ നിന്നും 1990 ഒക്ടോബർ 12നു ആണിതു കണ്ടെത്തിയത്.
ഇത് സൂര്യനെ 2.7-3.7 ആസ്ട്രോണമിക്കൽ യൂണിറ്റ് ദൂരത്തിൽ 5 വർഷവും 9 മാസവും കൊണ്ട് ആണു ഭ്രമണം ചെയ്യുന്നത്.
അവലംബം
വർഗ്ഗം:സൗരയൂഥം
സദ
സ്വകാര്യ ജീവിതം
മഹാരാഷ്ട്രയിലെ രത്നഗിരിയിലുള്ള ഒരു മുസ്ലീം കുടുംബത്തിലാണ് സദയുടെ ജനനം. രത്നഗിരി യിലെ സേക്രഡ് ഹാർട്ട് കോൺവെന്റ് ഹൈസ്കൂളിലെ പഠനത്തിനു ശേഷം മുംബൈയിലേക്കു താമസം മാറിയ സമയത്താണ് ജയം എന്ന തെലുങ്ക് ചലച്ചിത്രത്തിൽ അഭിനയിക്കുവാനുള്ള അവസരം സദയെ തേടിയെത്തുന്നത്. തേജയുടെ സംവിധാനത്തിൽ കൗമാരക്കാരുടെ പ്രണയകഥ പറഞ്ഞ ഈ ചിത്രം ആ വർഷത്തെ ഏറ്റവും മികച്ച വരുമാനം നേടിയ ചലച്ചിത്രങ്ങളിലൊന്നായിരുന്നു. മുംബൈയിലും ഹൈദ്രാബാദിലുമുള്ള വസതികളിലാണ് സദ ഇപ്പോൾ താമസിക്കുന്നത്.
അഭിനയ ജീവിതം
ജയം എന്ന ചിത്രത്തിന്റെ വിജയത്തിനു ശേഷം അന്യൻ എന്ന തമിഴ് ചലച്ചിത്രത്തിൽ നായികയാകുവാൻ അവസരം ലഭിച്ചു. ശങ്കർ സംവിധാനം ചെയ്ത ഈ ചിത്രത്തിൽ വിക്രമിന്റെ നായികയായാണ് സദ അഭിനയിച്ചത്. ഈ ചിത്രവും മികച്ച വിജയം നേടി. അന്യൻ സിനിമയുടെ മികച്ച വിജയത്തിനു ശേഷം തമിഴിലും ഹിന്ദിയിലും കന്നഡയിലുമായി നിരവധി ചലച്ചിത്രങ്ങളിൽ സദ അഭിനയിച്ചു. കന്നഡ ചിത്രമായ മൊണാലിസ, ബോളിവുഡ് ചിത്രമായ ക്ലിക്ക് എന്നിവ ഏറെ ശ്രദ്ധിക്കപ്പെട്ടിരുന്നു. 2018-ൽ പുറത്തിറങ്ങിയ ടോർച്ച് ലൈറ്റ് എന്ന തമിഴ് സിനിമയിൽ ഒരു ലൈംഗികത്തൊഴിലാളിയായി സദ അഭിനയിച്ചു. ഈ ചിത്രത്തിന് എ സർട്ടിഫിക്കറ്റാണ് ലഭിച്ചത്. 2014-ൽ വിജയ് ടിവിയിൽ സംപ്രേഷണം ചെയ്തിരുന്ന ''ജോഡി നം. 1'' എന്ന പരമ്പരയുടെ ഒമ്പതാം പതിപ്പിൽ വിധികർത്താവായും സദ പ്രത്യക്ഷപ്പെട്ടു. 2016-ൽ തെലുങ്ക് ടെലിവിഷൻ പരമ്പരായ ദീ ജൂനിയേഴ്സിലും സദ ഒരു വിധികർത്താവായിരുന്നു.
പുറം കണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മറാഠികൾ വർഗ്ഗം:ഫെബ്രുവരി 17-ന് ജനിച്ചവർ
ഇളം പൊന്തചുറ്റൻ
ഒരു രോമപാദ ചിത്രശലഭമാണ് ഇളം പൊന്തചുറ്റൻ ‌ (Clear Sailer). Neptis nata എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കേരളത്തിൽ നിന്നും ഇവയെ കണ്ടെത്തിയിട്ടുണ്ട്. മാർച്ച്, ജൂൺ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഉപർകോട്ട് കോട്ട
ജുനാഗഡിലെ ഗിർനാർ മലനിരകളിലാണ് ഉപർകോട്ട് കോട്ട. കോട്ടയുടെ ആദ്യകാല ചരിത്രം തുടങ്ങുന്നത് BC 319-ൽ ചന്ദ്ര ഗുപ്ത മൗര്യൻ ഇത് സ്ഥാപിച്ചതോടെയാണു. കുറെ കാലം നാശോന്മുഖമായ ഇവിടെ പല പിൽക്കാല രാജാക്കന്മാരും കോട്ട പുനർമിക്കുകയുണ്ടായി..പിന്നീട് കോട്ടക്കകത്ത് മഹ്മൂദ് ബെഗഡ (1445-1511) ജുമാമസ്ജിദ് നിർമിച്ചു. ജുമാമസ്ജിന് 140 തൂണുകളുണ്ട്. കൂടാതെ ചുറ്റുമുള്ള നാല് ടൗണുകളിലേക്ക് രക്ഷപ്പെടാനുള്ള രഹസ്യ വഴിയും ഇവിടെ ഒരുക്കിയിട്ടുണ്ടെന്ന് പറയപ്പെടുന്നു. തൊട്ടടുത്ത് ഒരു സൂഫി ദർഗയും ജുമാമസ്ജിദ് ചുറ്റിലും കുറെ ഖബരുകളും ഉണ്ട്.
കൊട്ടക്കകത്ത് പ്രവേശിച്ചാൽ വലിയ 2 പീരങ്കികൾ കാണാം. ഇതിൽ വലുത് 1531ൽ ഈജിപ്തിൽ നിര്മിച്ചതും 1538 ൽ ദക്ഷിണ ഗുജറാത്തിലെ ദിയു തീരത്ത് നടന്ന പോർചുഗീസുകാരുമായുള്ള യുദ്ധത്തിൽ തുർക്കി നാവികപ്പടയ്ക്ക് വേണ്ടി അഡ്മിറൽ സുലൈമാൻ പാഷ ഇന്ത്യയിലേക്ക് കൊണ്ടുവന്നതുമാണ്. ഇതിൽ അറബി വാചകങ്ങളുടെ മുദ്രണം കാണാം. പിന്നീട് ഇത് ജുനാഗഡ് ഫൗജ്ദാർ കോട്ടയിലേക്ക് മാറ്റി.
ആദികടി വാവ്
കുറച്ച് കൂടി മുന്നോട്ട് പോയാൽ 81 മീറ്റർ നീളവും നാലര മീറ്റർ വീതിയും 41 മീറ്റർ ആഴവും 162 ചവിട്ടുപടികളുമുള്ള ഒരു പ്രാചീന പടിക്കിണർ (step well). സാധാരണ പടിക്കിണറുകളിൽ കാണാറുള്ള കൂടാരസദൃശ്യമായ മേൽവിതാനവും ഭിത്തിമാടവും ഇവിടെയില്ല. സങ്കീർണമായ ഭൂപ്രകൃതിയിലെ ഈ വേറിട്ട പടിക്കിണറിന്റെ നിർമ്മാണ വൈഭവം ആശ്ചര്യകരമാണ്..താഴെ നിന്ന് മുകളിലോട്ട് നോക്കിയാൽ ത്രികോണാകൃതിയിലാണ് ഇത് കാണപ്പെടുന്നത്. പ്രാദേശിക രീതിയിലുള്ള കൊത്തുപണികളോ വാസ്തുവിദ്യയോ ശിലാലിഖിതമോ ഇല്ലാത്തതിനാൽ കൃത്യമായ കാലഘണന നിർണയിക്കാൻ പ്രയാസമാണ്. എങ്കിലും ഇത് ആദ്യകാല പടിക്കിണറുകളിൽ എണ്ണപ്പെടുന്നു.
ഇമ്പവല്ലി
1949-ൽ, എസ്. നൊട്ടാണിയുടെ സംവിധാനത്തിൽ പുറത്തിറങ്ങിയ ഒരു ബ്ലാക്ക് ആൻഡ് വൈറ്റ് തമിഴ് ചലച്ചിത്രമാണ് ഇമ്പവല്ലി.
പുറത്തേക്കുള്ള കണ്ണികൾ
വർഗ്ഗം:1949-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1949-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:എസ്. നൊട്ടാണി സംവിധാനം ചെയ്ത തമിഴ് ചലച്ചിത്രങ്ങൾ വർഗ്ഗം:എസ്. നൊട്ടാണി സംവിധാനം ചെയ്ത ചലച്ചിത്രങ്ങൾ വർഗ്ഗം:ബ്ലാക്ക് ആൻഡ് വൈറ്റ് ചലച്ചിത്രങ്ങൾ
ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ (റോസ)
തെക്കൻ ഇറ്റാലിയൻ ചിത്രകാരനായ സാൽവതോർ റോസ വരച്ച ഒരു വലിയ ബറോക്ക് ലാൻഡ്സ്കേപ്പ് പെയിന്റിംഗാണ് ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ. തോബിത്തിന്റെ പുസ്തകത്തിൽ നിന്നുള്ള ഒരു ക്രിസ്ത്യൻ തീം ആയ തോബിയാസും ടൈഗ്രിസ് നദിയിൽ നിന്നുള്ള മത്സ്യവുമായി പ്രധാന ദൂതനായ റാഫേലും ഇതിൽ ഉൾപ്പെടുന്നു. ഫ്രാൻസിലെ സ്ട്രാസ്ബർഗിലെ മ്യൂസി ഡെസ് ബ്യൂക്സ്-ആർട്സിൽ ഈ ചിത്രം പ്രദർശിപ്പിച്ചിരിക്കുന്നു. അതിന്റെ ഇൻവെന്ററി നമ്പർ 182 ആണ്.
1662-ൽ വെനീസിലേക്കുള്ള കലാകാരന്റെ യാത്രയ്ക്ക് ശേഷം റോമിൽ ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ വരച്ചു. ഈ വിഷയത്തിന്റെ വർദ്ധിച്ചുവരുന്ന ചെറുതും കർശനവുമായ ചിത്രീകരണങ്ങളുടെ ആദ്യ പരമ്പരയായിരുന്നു അത്. വലിയ സ്ട്രാസ്ബർഗ് പെയിന്റിംഗ് (അതിൽ മൂന്ന് തനിപ്പകർപ്പുകൾ ഉണ്ട്, അതിലൊന്ന് നാഷണൽ ഗാലറിയിലും മറ്റൊന്ന് വാഡ്സ്വർത്ത് അഥീനിയത്തിലും സൂക്ഷിച്ചിരിക്കുന്നു) പതിനെട്ടാം നൂറ്റാണ്ട് മുതൽ അതിന്റെ ആവിഷ്കാരത്തിനും വൈദഗ്ധ്യത്തിനും വളരെയധികം പ്രശംസിക്കപ്പെട്ടു. 1890 ൽ ലണ്ടനിൽ വിൽഹെം വോൺ ബോഡെ ഈ ചിത്രം വാങ്ങി. അതിന്റെ മുൻ ചരിത്രം 1777-ലാണ് കണ്ടെത്തിയത്. ഇത് പാരീസിലെ ലേലത്തിൽ ഹൗസ് ഓഫ് റോഹൻ-ചബോട്ടിന്റെ ലൂയിസ്-അന്റോയിൻ ഡി റോഹൻ-ചാബോട്ട് വാങ്ങി.
ചിത്രീകരിച്ചിരിക്കുന്ന ഭൂപ്രകൃതി സാങ്കൽപ്പികമാണെങ്കിലും റോസയുടെ നിയോപൊളിറ്റൻ ഹോം പ്രവിശ്യയിലെ ഫ്ലെഗ്രേൻ ഫീൽഡുകളിൽ നിന്ന് പ്രചോദനം ഉൾക്കൊണ്ടതാണ്. ചില കലാ ചരിത്രകാരന്മാർ ഇതിനെ മോണ്ടെ സോറാറ്റിനടുത്തുള്ള ടൈബർ താഴ്വര എന്ന് വ്യാഖ്യാനിക്കുന്നു.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
കദംബവള്ളി
പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് കദംബവള്ളി. . അമ്പലങ്ങളുടെ അടുത്തു നട്ടുവളർത്താറുണ്ട്. പൂജകൾക്ക് ഉപയോഗിക്കുന്നു. വടക്കേ ഇന്ത്യയിൽ വളരെ വിരളമായേ കാണാറുള്ളൂ. വൈൽഡ് ജാസ്മിൻ, മലബാർ ജാസ്മിൻ ,കാട്ടു മുല്ല എന്നെല്ലാം അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഒലിയേസീ വർഗ്ഗം:മുല്ലകൾ
എഡ്ഡ മഗ്നാസൺ
ഗായിക, ഗാനരചയിതാവ്, സംഗീതജ്ഞ, നടി എന്നീ നിലകളിലൊക്കെ പ്രശസ്തയായ ഐസ്‍ലാൻറ്രിക് വംശജയായ ഒരു സ്വീഡിഷ്കലാകാരിയാണ് എഡ്ഡ കരിൻ ഹ്ജാർട്ടർഡൊട്ടിർ മഗ്നാസൺ(ജനനം 22 ആഗസ്റ്റ് 1984). എഡ്ഡ മഗ്നാസണിൻറേതായി മൂന്ന് ആൽബങ്ങൾ പുറത്തിറങ്ങിയിട്ടുണ്ട്. എഡ്ഡ മഗ്നാസൺ (2010), ഗുഡ്സ് (2011),  വുമൺ ട്രാവൽസ് എലോൺ (2014) എന്നിവയാണവ. 2013 ൽ “Monica Z - Musiken från filmen” എന്ന പേരിൽ ഒരു സൌണ്ട് ട്രാക്ക് ആൽബവും പുറത്തിറങ്ങിയിരുന്നു. “Waltz for Monica” എന്ന ആദ്യചിത്രത്തിൽ മോണിക്ക് സെറ്റെർലണ്ട് എന്ന കഥാപാത്രത്തെ അവതരിപ്പിച്ചുകൊണ്ട് ചലച്ചിത്ര അഭിനയത്തിലേയ്ക്കും പ്രവേശിച്ചു.
ആദ്യകാലജീവിതം
മഗ്നാസൺ, സ്വീഡനിലെ വൈസ്റ്റാഡ് എന്ന ചെറു ഗ്രാമത്തിലാണ് ജനിച്ചത്. അവരുടെ പിതാവ് ഐസ്‍ലാൻറി ലുള്ളയാളായിരുന്നു. മാതാപിതാക്കളുടെ ഏഴുമക്കളിലൊരാളായ മഗ്നാസൺ ചെറുപ്രായത്തിലേ പിയാനൊ അഭ്യസിക്കുകയും സ്വന്തമായി സംഗീതം ചിട്ടപ്പെടുത്തുകയും ചെയ്തിരുന്നു. ഒരു പിയാനൊ വിദഗ്ദ്ധയാകണമെന്നുള്ളതായിരുന്നു ജീവിതാഭിലാഷം. 16 വയസു പ്രായമുള്ളപ്പോൾ അവർ പോപ്പ് സംഗീതം ആധാരമാക്കി, ഇംഗ്ലീഷ് ഗാനങ്ങൾക്ക്  ഇലക്ട്രോണിക് സംഗീതം ചിട്ടപ്പടുത്തിയിരുന്നു. ഈ ഗാനങ്ങളിൽ ചിലത് സ്വീഡിഷ് ചിത്രമായ ഹോട്ട് ഡോഗിൽ (2002) ഉപയോഗിച്ചിരുന്നു. 2004 ൽ സംഗീതമിശ്രണത്തിൽ ഉപരിപഠനം നടത്തുവാൻ ഗോട്ട്‍ലാൻറിലേയ്ക്കു പോകുകയും പഠനം പൂർത്തിയാക്കി സംഗീതരംഗത്ത് കൂടുതൽ ഇടപെടുന്നതിന് മാൽമോയിലേയ്ക്കു തിരിച്ചു വരികയും ചെയ്തു. ജാസ്, പോപ്, ഫോക് സോംഗ്സ് എന്നിവ സംയോജിപ്പിച്ച് സവിശേഷമായ ഒരു സംഗീത ശൈലി അവർ വികസിപ്പിച്ചെടുത്തു.
അവലംബം
വർഗ്ഗം:1984-ൽ ജനിച്ചവർ വർഗ്ഗം:സ്വീഡിഷ് ചലച്ചിത്രനടിമാർ
പീളമേഡ്
കോഡിച്ചിയ കാമ്പസ്, കോയമ്പത്തൂർ ജില്ലാ ചെറുകിട സംരംഭകരുടെ അസോസിയേഷൻ സമുച്ചയം ഈ പ്രദേശത്താൺ.
=ഗതാഗതം= ദേശീയപാത 47 പീലമേഡുവിലൂടെ കടന്നുപോകുന്നു. പീലമേഡുവിൽ ഒരു റെയിൽവേ സ്റ്റേഷനുമുണ്ട്.
=വിദ്യാഭ്യാസ സ്ഥാപനങ്ങൾ=
തമിഴ്‌നാട് ഗവർണറെക്കുറിച്ചുള്ള കുറിപ്പ്". തമിഴ്‌നാട് സർക്കാർ (2015).  ശേഖരിച്ചത് നവംബർ 3, 2015.
തമിഴ്‌നാട് മുഖ്യമന്ത്രിയെക്കുറിച്ചുള്ള കുറിപ്പ്". തമിഴ്‌നാട് സർക്കാർ.  ശേഖരിച്ചത് നവംബർ 3, 2015.
ടാലി സ്റ്റിക്ക്
ടാലി സ്റ്റിക്ക് എന്നത് പണ്ട് കാലത്ത് മനുഷ്യര് കണക്കു കുട്ടുനതിനു ഉപയാഗിചിരുന്ന ഉപകരണം. സംഖ്യകളും അളവുകളും മെസ്സേജ്കളും നമുക്ക് ഇതിൽ സംഭരിക്കാൻ സാധിക്കും.
തുമ്പൂർ
കേരളത്തിലെ തൃശ്ശൂർ ജില്ലയിലെ വേളൂക്കര ഗ്രാമപഞ്ചായത്തിലെ ഒരു ഗ്രാമമാണ് തുമ്പൂർ. തൃശ്ശൂർ പട്ടണത്തിൽ നിന്ന് 28 കിലോമീറ്റർ ദൂരത്തിലും ഇരിങ്ങാലക്കുട നഗരത്തിൽ നിന്ന് 11 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 12 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് തുമ്പൂർ.
എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 10 കിലോമീറ്റർ, ചാലക്കുടിയിൽ നിന്ന് 12 കിലോമീറ്റർ ദൂരത്തിൽ സ്ഥിതി ചെയ്യുന്നു. തൃശ്ശൂർ - കൊടുങ്ങല്ലൂർ സംസ്ഥാനപാതയിൽ വെള്ളാങ്ങല്ലൂരിൽ നിന്ന് 4 കി.മി ദൂരത്തിലും.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 35 കിലോമീറ്റർ.
സമീപ ഗ്രാമങ്ങൾ
തുമ്പൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്.
ചിത്രശാല
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ദ്രുതധാര
ഒരു നദീപഥത്തിലെ ചരിവ് (gardient) പെട്ടെന്ന് കൂടുമ്പോൾ നീരൊഴുക്കിന്റെ വേഗതയിൽ ആനുപാതികമായ വർധനവുണ്ടാകുന്നു, ഇത്തരത്തിൽ വേഗത അനുക്രമമായി വർധിക്കുന്ന പ്രത്യേക പഥഖണ്ഡങ്ങളിൽ നദിയെ വിളിക്കുന്ന പേരാണ് ദ്രുതധാര (Rapids). ശാന്തമായി ഒഴുകുന്നതിനും വെള്ളച്ചാട്ടത്തിനും(Cascade) ഇടയിലുള്ള നദിയുടെ അവസ്ഥയാണിത്. ഇവിടെ നദിയുടെ വീതി കുറയുകയും ചിലപ്പോൾ പാറകൾ ജലോപരിതലത്തിൽ ദൃശ്യമാവുകയും ചെയ്യും. നദീജലം പാറകൾക്കു ചുറ്റിലും മുകളിലുമായി ഒഴുകുമ്പോൾ കുമിളകൾ രൂപപ്പെട്ട് ജലവുമായിച്ചേർന്ന് ഒഴുകുകയും ജലോപരിതലം വെള്ള നിറത്തിൽ കാണപ്പെടുകയും ചെയ്യും.